
PROOEMIUM. 


Ante  hos  quatuor  annos,  quum  institutum  physiologicum  frequentarem,  quod  Vratislaviae 
PURKINJI,  viri  eruditissimi  et  illustrissimi,  auspiciis  floret,  non  tantum  histologia  et  ex- 
perimentis magnopere  delectatus  sum,  sed  etiam  ejusdem  viri  egregia  institutione  et  con- 
silio adeo  sum  adjutus  et  incitatus,  ut  tum  primum  consilium  caperem  accuratius  de  glan- 
dulis intestinalibus  agendi.  Quam  quidem  materiam  eo  majore  cum  gaudio  sum  amplexus, 
quo  magis  illorum  corpusculorum , quorum  functionem  permultis  in  morbis  perturbatam 
videmus,  summam  esse  gravitatem  intelligebam.  Perlectis  igitur  libellis,  quos  eadem 
de  re  scripserunt  BOEHM,  1 PEYER  et  BRUNN,  imprimis  BRUNNI  et  PEYER1  glan- 
dularum naturam  et  indolem  investigandam  suscepi,  qua  in  re  fere  semper  mihi  contigit, 
ut  quae  BOEHM  in  libro  jam  laudato,  oinnibusque  laudibus  digno,  affert,  meis  quoque 
observationibus  satis  confirmari  viderem.  Ratione  autem  nova  inquirendi,  quam  PUR- 
KINJE  invenit,  in  bis  rebus  considerandis  usus,  eam  in  omni  harum  disquisitionum 
genere  admodum  esse  probandam,  re  sum  doctus,  eaque  haud  mediocriter  sum  adjutus2. 

Partes  enim  intestini  in  acido  acelico,  viginti  partibus  aquae  diluto,  usque  dum 
corrugari  coeperint  coctae,  aciculisque  tabellae  ligneae,  ut  aequam  praebeant  ac  planam 

1 L.  BOEHM,  diss.  de  glandularum  intestinalium  structura  penitiori.  Berol.  1835.  4. 

2 STADELMANN,  sectiones  transversae  part.  element.  corp.  hum.  Diss.  Turici.  1844.  Fig.  7 methodum 
111.  HENLEI,  exsiccationis  nempe,  secutus,  sectionem  perpendicularem  ilei  humani  delineavit,  intestinum 
vero  in  acido  acetico  non  coxit. 


1 


2 


superficiem,  affixae,  lente  exsiccantur.  Quod  si  parietes  intestinales  tali  modo  in  tabula- 
rum formam  redacti  aliquantulum  aut  aqua  aut  saliva  humectantur,  ope  cultelli  acu- 
tissimi tenuissimae  maximi  ambitus  laminae  facillime  resecari  possunt.  Exigua  enim 
liquidi  copia  aequabiliter  omnibus  superficiei  partibus  exsiccatis  avide  imbibitur,  ita  ut 
cultellus  non  profundius  perstrata  nondum  emollita  penetret,  sed  laminam  subtilissimam 
madefactamque  resecet.  Qua  ex  metbodo  etiam  aliam  utilitatem  habemus , quia  tela 
cellulosa  aceto  perspicua  redditur,  ita  ut  aeque  ac  fluidum,  quo  bumectatur,  lucem  trans- 
mittat, eandemque  luminis  refractionem  praebeat,  ex  quo  fit,  ut,  quod  glandulis  conti- 
netur antea  aceto  coagulatum  neque  tam  pellucidum,  nunc  eo  clarius  et  distinctius  in 
conspectum  veniat.  Hac  autem  coctione  et  tela  muscularis  et  cellulosa  adeo  contrahitur, 
ut  saepissime  post  exsiccationem  tertiam  tantum  ambitus  partem  habeat,  qua  de  causa 
omnes  mensurationes  in  intestinis  recenter  dissectis  instituebam  et  hisce  frustis  ad  deli- 
neationem solum  et  ad  indagandam  penitiorem  glandularum  structuram  et  situm  utebar. 
BRUNNI  1 dissertationem  perlegens  maxime  admiratus  sum,  quod  ille  jam  ventriculum  et 
duodenum  aqua  coxerit,  qua  de  causa  eum  ipsum  loquentem  facio  : „V  entriculus  abhinc  cum 
duodeno  mergatur'  in  aquam  ferventem,  ac  tamdiu  igni  permittatur  in  lebete,  donec 
corrugari  coeperit,  id  quod  indicium  est , glandulas  diffusas  alias  et  laxas  pro  sua 
indole  elixando  cogi  et  indurescere. “ Qua  ratione  facilius  tunicam  mucosam  et  vascu- 
losam a musculosa  separare  potuit,  glandulaeque  induratae  atque  coactae  magis  pro- 
pullulaverunt,  ita,  ut  minus  facile  oculorum  aciem  fugerent. 

Quibus  rebus  reputatis  apparet,  methodum  illam  coquendi  et  exsiccandi  supra  com- 
memoratam optimam  esse  et  semper  laudabilem , si  in  partes  mollissimas,  quae  coquendo 
contrahuntur  vel  coagulantur,  inquirere  volumus. 

Perscrutationibus  illis  occupatus  almam  universitatem  literariam  FRIDERICAM 
GUILELMAM  petii,  ubi  111.  JOANNES  MUELLER  celebrata  sua  benignitate  atque 
humanitate  ad  continuandas  inquisitiones  meas,  occasionem  milii  dedit,  cum  microscopii 

1 JOH.  CONR.  a BRUNN,  glandulae  duodeni  seu  pancreas  secundarium  etc.  Francofurti  et  Heidelbergae,  apud 
I.  M.  a Sande.  1715.  4.  Pag.  21. 

optimi  SCHIEKIANI  utendi  licentiam  mihi  concederet.  Maxima  cum  benevolentia  cle- 
menliaque  per  semestre  aestivum  consilio  et  instrumentis  me  adjuvit,  rarissimisque  musei 
anatomici  praeparatis  utendi  potestatem  fecit,  et  delineationes  a chalcographo  arte  in- 
signi in  aes  incidendas  curavit. 

Libentissimo  animo,  nisi  tempus  defecisset,  glandularum  etiam  evolutioni  vacavissem. 
Fortasse  posteris  temporibus  hanc  rem  gravem  tractabo. 

Haec  exaranti  liberalitate  et  comitate  111.  LICHTENSTEINI  commode  afferuntur 
cadavera  phocae,  ursae  et  simiae  in  horto  zoologico  Berolinensi  opportuno  certe  tempore, 
cum  mori  illis  fatum  erat,  defunctorum.  Occasio  rarissima. 

Harum  disquisitionum  partem,  quae  est  de  glandulis  BRUNNIANIS,  in  publicum  edo. 
Velim  hoc  scripto  aliquid  consequi  possim.  Erroribus  juvenis  si  indulgerent,  si  frontem 
in  judicando  libello  remitterent,  maximam  caperem  voluptatem 3 tum  vero  laetus  ero 
omnibus  ex  laetitiis,  si  observatores  seduli  harum  rerum  in  indagatione  bene  versati 
vitia  emendent,  corrigant,  observataque  augeant.  Hoc  est  gravitatis  doctrinae,  hoc  illam 
promovet. 

Nomina  vestra,  VIRI  ILLUSTRISSIMI,  egregie  de  me  meriti  gratissimo  semper 


animo  prosequar. 

CAP.  I. 

DE  GLANDULARUM  DETECTIONE. 


Inter  archiatros,  qui  in  aula  palatina  ingenio  et  morbis  eventu  secundo  curandis  egregie  ex- 
celluere,  unus  exstitit  praestantissimus  omnium,  subtilissimus  aeque  speculator  venatorque  na- 
turae ac  medicus  ea  de  re  felicissimus,  experientissimus.  JOANNEM,  dico,  CONRADUM 
a BRUNN,  professorem,  archiatrum  electoris  JOANNIS  GUILELMI.  Insignis  ille  medicus 
ac  physicus,  paucorum  quidem  sed  eximiorum  librorum  auctor,  1 maximam  ex  anatome  et 


1 BRUNN,  oii  BRUNNER,  (JEAN  CONRAD  de)  celebre  medecin  Suisse,  etoit  de  Diessenliofen , petite  ville 
municipale  pres  de  Schaffouse,  oii  il  naquit  le  16.  de  Janvier  1653.  Comme  on  le  destina  aux  Sciences 
il  commenda  ses  e'tudes  dans  sa  patrie,  il  les  poursuivit  a Schaffouse,  et  a 1’age  de  16  ans  il  passa  a 

Strasbourg  pour  y faire  son  cours  de  Me'decine,  qu’ il  acheva  en  1672.  Le  sujet  de  ses  theses  inaugu- 

rales  fut  De  monstro  bicipiti,  sur  un  monstre  a deux  tetes,  dont  il  venoit  de  faire  la  dissection;  et 
apres  les  avoir  sontenues  avec  toute  la  gloire  possible,  il  re<;ut  le  bonnet  de  Docteur.  Il  se  rendit  ensuite 
a Paris,  oii  il  assista  aux  exercices  publics  avec  beaucoup  d’assiduite,  et  se  procura  la  connoissance  de 
plusieurs  Savans,  entre  autres,  de  DIONIS  et  de  FAbbe  BOURDELOT.  II  frequenta  aussi  les  hopitaux,  et 

s’exerga  tellement  aux  dissections  anatomiques  et  aux  ope'rations  ehirurgicales,  qu’ il  vint  a bout  d’exe'cuter 

les  unes  et  les  autres  avec  une  adresse  singuliere.  DU  YERNEY  comjut  tant  d’estime  pour  Iui,  en  voyant 
les  expe'riences  qu’il  faisoit  alors  sur  le  pancreas,  qu’il  le  mit  de  partie  dans  ses  e'tudes  pour  travailler  sur 
1’anatomie,  et  pour  tenter  les  injections  dans  les  arteres,  les  veines  et  les  autres  vaisseaux;  ce  qui  etoit 
encore  une  me'thode  nouvelle  dans  ce  tems-la.  En  quittant  Paris  de  BRUNN  passa  en  Angleterre,  oii  il  fut 
considere  de  HENRI  OLDENBOURG,  secretaire  de  la  socie'te  royale,  de  WILLIS,  de  LOWER  et  de  plusieurs 
autres.  Il  aborda  ensuite  en  Hollande,  et  fit  presque  un  nouveau  cours  de  medecine  a Leyde  sous  SYEN, 
CRAANEN,  DRELINCOURT  et  MAETS.  A Amsterdam  il  visita  SYVAMMERDAM  et  RUYSCH,  a qui  il  pre- 
senta  1’ouvrage  auquel  il  avoit  beaucoup  travaille'  a Paris.  Il  est  imprime  sous  ce  titre : Experimenta  nova 

circa  pancreas.  Accedit  diatribe  de  lympha  et  genuino  pancreatis  usu.  Amstelodami , 1682,  8. 

Leidae  1709,  1722.  8.  Son  dessein  fut  de  combattre  la  secte  de  SYLVIUS  DE  LE  BOE,  et  de  refuter  le 
traite  de  REINIER  de  GRAAFF  sur  le  pancreas.  Il  demontra  que  la  liqueur  qui  se  filtre  dans  ce  viscere, 

n’est  point  acide,  mais  emolliente  et  legerement  visqueuse;  et  pour  prouver  que  la  digestion  peut  se  faire 

assez  aise'ment  sans  elle,  il  tira  une  grande  partie  du  pancreas  du  corps  d’un  chien,  qui  survecut  a cette 
ope'ration  et  dige'ra  ses  alimens.  De  BRUNN  ne  fut  pas  plutot  de  retour  en  Allemagne,  qu’  il  s’y  fit 
connoitre  par  les  succes  de  sa  pratique.  En  1685,  il  fut  reiju  dans  1’Acade'mie  des  curieux  de  la  nature, 

humana  et  comparata  percepit  voluptatem,  qua  de  causa,  cum  illis  temporibus  plures  ana- 
tomicorum industria  circa  canalem  alimentarium  fontes  liquoris  gastrici  detecti  essent,  et 


sous  le  nom  d’HEROPHILE,  et  depuis  sou  admission,  il  ne  cessa  d’enrichir  les  memoires  de  cette  socie'te' 
par  des  observations  interessantes.  En  1687,  il  fut  nomme  a une  chaire  de  me'decine  a Heidelbergy  ou  il 
publia  encore  son  traite  du  pancreas,  ainsi  que  les  nouveaux  ouvrages  dont  voici  les  titres:  Dissertatio 
anatomica  de  glandula  pituitaria.  Heidelbergae.  1688.  4.  — Glandulae  duodeni , seu  pancreas 

secundarium  detectum.  Francofurti  et  Heidelbergae.  1715.  4.  — 11  y a deux  editions  ante'rieures 

a celle-ci,  l’une  de  1687  et  1’autre  de  1688,  sous  ce  titre:  De  glandulis  in  duodeno  intestino  detectis. 

Depuis  Fan  1685,  qu’il  avoit  ete  appelle  a la  conr  de  CHARLES,  Electeur  Palatin , il  fut  toujours 
consulte  dans  la  maison  Electorale;  et  quoique  les  ravages  des  FRANQOIS  dans  le  Palatinat  1’eussent  oblige 
d’abandonner  Heidelberg  et  de  se  retirer  dans  sa  patrie,  ou  il  arriva  en  1688,  1’Electeur  JEAN-GUILLAUME 
l’en  rappella  en  1695,  et  le  nomma  son  premier  me'decin.  Il  fit  plus,  il  1’ennoblit  en  1711,  et  lui  fit 
present  de  la  Seigneurie  d’HAMMERSTEIN  dans  le  pays  de  BERGUE.  CHARLES -PHILIPPE,  frere  et  suc- 
cesseur  de  JEAN-GUILLAUME,  confirma  de  BRUNN  dans  Pemploi  de  premier  medecin,  et  1’honora  encore 
du  titre  de  conseiller  privd.  Mais  les  Electeurs  Palatins  ne  furent  pas  les  senis  princes,  qui  lui  donnerent 
leur  confiance.  Il  jouissoit  dans  sa  patrie  de  toute  1’estime  de  ses  concitoyens,  lorsque  CHARLES,  Landgrave 
de  Ilessen-Cassel,  Fappella  a sa  cour  en  1690.  De'puis  son  retour  a Dusseldorf,  il  alia  voir  1’Electeur  de 
Treves  en  1706.  En  1708,  Fempereur  JOSEPH  le  fit  venir  a Yienne  pour  1’impe'ratrice  son  e'pouse.  En 
1709  il  vola  au  secours  du  roi  de  Prusse.  En  17'20,  il  se  rendit  a Ilannovre  pour  le  prince  de  Galles, 
depuis  roi  d’Angleterre,  sous  le  nom  de  GEORGE  II.  En  1721,  il  fut  voir  FREDERIC  I.,  roi  de  Suede,  qui 
se  trouvoit  alors  en  Allemagne.  En  1722,  il  fut  appelle  aupres  de  FREDERIC  IV.,  roi  de  Dannemarc,  qui 
etoit  aux  bains  d’Aix  avec  la  reine  son  e'pouse.  Mais  nous  ne  finirions  pas,  si  nous  voulions  parier  de  tous 
les  princes  et  personnes  illustres,  qui  consulterent  ce  me'decin,  et  pour  ne  pas  trop  nous  e'tendre,  nous  nous 
bornerons  a dire,  que  le  canton  de  Schaffouse,  pene'tre  de  reconnoissance  pour  les  Services  importans  que 
de  BRUNN  lui  avoit  rendus  en  differentes  occasions,  lui  accorda  la  bourgeoisie  en  1 720,  tant  pour  Iui,  que 
pour  sa  poste'rite.  Quoique  la  sante  de  notre  me'decin  eut  e'te  traverse'e  par  de  fre'quentes  attaques  de  gra- 
velle,  dont  il  avoit  commence  a souffrir  des  Fage  de  24  ans,  il  se  servit  de  si  bons  remedes  et  il  observa 
un  re'gime  si  convenable  a son  e'tat,  qu’il  put  faire  face  a tant  de  longs  et  penibles  voyages,  ainsi  qu’aux 
occupations  de  sa  pratique  ordinaire.  A Fage  de  50  ans,  il  fut  encore  attaque'  de  la  goutte : mais  au 
moyen  de  la  cure  de  Iait,  cette  maladie  se  trouva  re'dnite  a de  si  foibles  acces,  que  dans  le  coeur  de  1’hiver 
et  a 1’age  de  74  ans,  il  se  sentit  assez  de  vigueur  pour  aller  en  deux  jours  et  trois  nuits  de  Manheim  a 
Munich,  pour  y voir  FElecteur  MAXIMILIEN  EMMANUEL.  Il  succomba  cependant  a tant  de  fatigues;  il  fut 
si  violemment  atteint  d’une  fievre  continue  remittente,  qu’il  en  mourut  a Manheim,  peu  de  tems  apres  son 
retour  de  Munich  le  2.  Octobre  1727,  age  de  74  ans,  huit  mois  et  vingt  six  jours.  Voici  Fepitaphe  que 
Fon  grava  sur  son  tombeau : 

Vivit  Post  Funera  Virtus. 

In  venerandam  memoriam 

I.  C.  De  BRUNN  A HAMMERSTEIN  Scaphusa  - Helvetici, 

Nati  die  XVI.  Januarii  A.  Christi  MDCLIII, 

III.  comes  a STAIJRENBERG  cardialgia  periodica  laboraret , nihil  non  lentavit , quo  in 
afflictionis  gravissimae  causam  cultro  penetraret,  opemque  inde  medicam,  quam  tulit  feliciter, 


Seren.  ac  Potent.  Princip.  CAROLI  PHILIPPI  Cora.  Palat,  ad  Rhen. 

S.  R.  I.  Archithesaurar.  et  Elect.  etc.  etc. 

Consiliarii  intimi  et  Archiatri, 

Professoris  Med.  in  Universitate  Heidelb. 

Societ.  Nat.  Curios.  CAES.  LEOPOLD.  HEROPHILI ; 

De  diversis  Europae  Majestat.  Brittann. , Suec.,  Danem.  et  Boruss., 

Pernniltisque  S.  R.  I.  Magnatibus  bene  meriti, 

Denati,  communi  omnium  moerore,  die  2.  Octob.  MDCCXXV1I 
In  civitate  Resid.  Elect.  Manbeim. 

Hoc  lelhalitatis  Monumentum  maestissimi  posuerunt  heredes. 

De  BRUNN  avoit  e'pouse  le  12.  Decemb.  1678,  Magdelaine,  fille  cadette  du  celebre  medecin  JEAN 
JACQUES  WEPFER;  et  il  en  eut  dix  enfaus.  ERI1ARD,  son  troisieme  fils,  conseiller  me'decin  du  Landgrave 
de  Hessen-Cassel  et  professeur  de  me'decine  a Ileidelberg,  mourut  en  1721.  JEAN  JACQUES,  le  plus  jeune 
a ete  medecin  de  Neustadt  dans  le  Palatinat;  mais  apres  la  mort  de  son  pere,  il  se  retira  en  Suisse  avec 
sa  mere.  Il  publia  a Schaffouse  un  ouvrage  posthume  de  son  pere,  sous  le  titre  de:  Methodus  tuta  ac 
facilis  citra  salivationem  curandi  luem  veneream.  1739.  4. 

(Vid.  Dictionnaire  historique  de  la  medecine  ancienne  et  moderne.  Par  N.  F.  I.  Eloy.  Tome  I.  a Mons. 
1778.  Pag.  468.) 

Scripta : 

1.  Disputatio  inauguralis  de  fetu  monstroso  et  bicipite.  Argentorati.  1672.  4. 

2.  Experimenta  nova  circa  pancreas,  accedit  diatribe  de  lympha  et  genuino  pancreatis  usu. 
Amsterdam.  1683.  4.  Leid.  1722.  8.  et  in  Bib.  MANGETI. 

3.  Respons.  ad  I.  C.  PEYER  de  pancreatis  usu. 

4.  Dissertatio  de  panaceis.  Heidelb.  1686.  4. 

5.  De  glandulis  in  duodeno  detectis.  Heidelb.  1687.  4.  Schwabach.  1688.  4. 

6.  Diss.  de  affectione  hypochondriaca.  Heidelb.  1688.  4. 

7.  Diss.  de  pleuripneumonia  epidemica  Philipsburgi  grassante.  Heidelb.  1689.  4. 

8.  De  glandula  pituitaria,  diss.  Heidelb.  1688.  4.  Uterque  libellus  recusus  est  Francofurti  apud 
I.  M.  a Sande.  Cum  tab.  II.  1715.  4. 

9.  Physiologica  de  glandulis  duodeni  cogitata.  Francofurt.  1715.  4. 

10.  In  Ephemeridibus  Naturae  Curiosorum.  Dec.  II.  ann.  V.  observat.  241.  novas  glandulas  indicat. 

11.  Ann.  VI.  obs.  195.  de  dysenteria. 

12.  Ann.  VII.  obs.  132.  experim.  circa  pancreas  nova. 

13.  Ann.  VIII.  obs.  1.  Liquor  hydropicus  igne  coactus. 

14.  Dec.  III.  ann.  1.  obs.  152.  De  canali  in  medulla  spinali. 

15.  Obs.  154.  In  cerebro  venas  esse  et  in  sinus  inseri. 

eliceret  — Heidelbergae  enim  ei  tot  afferebantur,  quot  desiderabat,  cadavera  ex  anato- 
mia,  quorum  ventriculis  et  intestinis  sedule  perquisitis,  glandulas  duodeni  invenit:  „ Ventriculum 
humanum  in  aquam  fervidam  immersi  inversum , tantisper  dum  corrugari  coepit.  Abhinc  tu- 
nicam rugosam  a subjecta  nervea  cUute  et  suspensa  manu  separavi  ad  pylorum  usque;  quem 
supergressus  in  novum  plane,  mihi  ante  nunquam  visum  glandularum  genus  incidi , quas  densa 
congerie  coagmentatas  ad  implantationem  pori  choledochi  usque  cum  repererim,  pancreas  se- 
cundarium, ob  ausus  postea  memorandas  appellare  nullus  dubitavi “ 2.  — In  prodromo  dis- 
putationis academicae  loco  rem  inventam  in  lucem  proferebat:  J)e  glandulis  in  duodeno  in- 

testino detectis.  Heidelbergae.  1687.  4.  Sclmabach.  1688.  4.  — Nonnulla  quoque  de  his 
praefatus  est  Illustri  Collegio  Curiosorum  Ann.  V.  Dec.  II.  Quaecum  disputatio  cito  distracta 
esset,  iterum  auctam  et  emendatam  edidit:  JOH.  CONR.  a BRUNN,  medie,  doctoris , pro- 
fessoris, archiatri  palatini  glandulae  duodeni,  seu  pancreas  secundarium  etc.  Francofurti 
et  Heidelbergae  apud  I.  M.  a Sande.  1715.  4.  — Has  glandulas  absconditas  reperire 
non  potuerunt  multi  aequales,  qua  de  causa  male  se  tractari  conquestus  est  his  verbis: 
„quippe  a viris  vel  lynceis , etsi  satis  disputatione  de  his  exarata  declaratae  mihi  visae 
fuerint,  reperiri  non  potuerunt,  id  quod  identidem  qua  publice,  qua  privatim  per  literas  mo- 
nuerunt, nonnulli  et  litem  mihi  moverunt  “ 3 . 

Harderus  in  Ephemeridibus  Naturae  Curiosorum  Dec.  III.  Ann.  I.  obs.  XCVI.  primus 
totum  glandularum  complexum  coronam  glandularum  vocat,  easque  glandulas  BRUNNERIANAS 
denominat,  cum  vero  medicus  ipse  saepius  BRUNN,  quam  BRUNNER  vocatur,  sententiam 
111.  BOEHM  secutus,  adjectivo  BRUNNIANUS  uti  non  dubitavi. 

16.  Dec.  III.  ann.  Y.  VI.  obs.  293.  Experimentum  Stenonianum.  Non  arteriae  cruralis  vinculum 
paralysin  cruris  facere,  sed  aortae  unde  medulla  spinalis  patiatur. 

17.  Cent.  VI.  obs.  I.  De  resorptione  in  venas  mesentericas. 

18.  Diss.  medica  de  methodo  tuta  et  facili  citra  salivationem  curandi  luem  veneream,  quam  ex- 
perimentis et  observationibus  practicis  firmatam  et  illustratam,  alius  sibi  comparavit.  Nunc 
autem  publici  juris  facere  decrevit  JOH.  JACOBUS  (a  BRUNN)  filius.  Scbaffhusae.  1739.  8.  80  pag. 

19.  Incisiones  aliquae  apoplecticorum  in  posterioribus  editionibus  operis  WEPFERI  prodierunt. 

(Bibliotheca  anatomica  auct.  ALB.  a IIALLER.  Tiguri.  1774.  p.  596.  — CHR.  GU1LEL.  KESTNERI. 

Bibi.  med.  Jenae.  1746.  8.  — Le  M0RER1  de  1731.  — Bibliotli.  MANGETI.  — LEFEBURE  de  SAINT- 
ILDEFONT.  — Dictionnaire  historique  de  la  medecine  ancienne  et  moderne  par  MM.  DEZEIUIERIS,  OLLIVIER 
(d’ANGERS)  et  RAIGE-DELORME.  Tome  I.  Paris  1828.) 

1 BRUNN,  1.  c.  pag.  9. 

2 BRUNN,  1.  c.  pag.  10. 

3 BRUNN,  I.  c.  pag.  19. 

CAP.  II. 

DE  DUODENI  STRUCTURA. 


Duodenum  cum  glandularum  nostrarum,  ut  in  capite  posteriore  videbimus,  sit  domi- 
cilium ac  sedes,  facere  non  possum,  quin  de  structura  et  situ  hujus  visceris,  paucis  disseram, 
quo  melius  glandularum  conditiones  intelligantur. 

Illa  intestini  tenuis  pars  crassior,  suprema,  a pyloro  incipiens,  ad  mesocolon  usque 
procurrens,  quae  ibi  annulo  mesenteriali  cincta,  hanc  peritonaei  laminam,  perforare  videtur, 
et  mesenterio  destituta,  inde  in  intestinum  mesenteriale  transit,  in  homine  duodenum  vo- 
catur. Parietes  enim  anteriores,  non  tota  intestini  peripheria  peritonaeo  obvelantur.  Divi- 
ditur in  homine  in  tres  partes. 

Pars  transversa  superior  s.  horizontalis  superior , brevissima,  incipit  a pyloro,  dex- 
trorsum et  aliquantulum  retrorsum  tendens,  vesicam  felleam  attingit,  ante  primam  posita 
vertebram  lumbalem,  diaphragmatis  partem  lumbalem  dextram,  aortam  et  post  lobulum  qua- 
dratum hepatis.  In  latere  vesicae  felleae  sinistro  angulum  format , et  in 

Partem  descendentem  transit,  quae  perpendiculariter  pone  lobulum  hepatis  dextrum  et 
colon,  ante  partem  internam  superficiei  anterioris  renis  dextri,  ad  quartam  usque  vertebram 
lumbalem  descendens,  in  parte  superiore  a ductu  choledocho  una  cum  Wirsungiano  in  tunica 
celluloso  - vasculosa  procurrentibus  et  plicam  longitudinalem  exinde  formantibus,  perforatur. 
In  regione  vertebrae  lumbalis  quartae  arcu  in 

Partem  transversam  inferiorem  s.  horizontalem  inferiorem  longissimam  abit,  quae  pone 
colon  transversum  et  ramos  arteriae  mesentericae  superioris,  ante  aortam  et  venam  cavam 
inferiorem  a latere  dextro  sinistrorsum  usque  ad  latus  sinistrum  tertiae  vertebrae  lumbalis 
adscendit. 

Cujus  arcus  replentur  pancreate,  et  diametrum  unius  et  quadrantis  pollicis  habent. 

Componitur  duodenum  sex  stratis,  quorum  primum  est: 

I.  Stratum  musculare  longitudinale , cujus  fibrae  primitivae,  laeves,  transverse  non 
striatae,  organicorum  in  numero  habendae,  secundum  Henle  tunicae  arteriarum  mediae 
fibrarum  indolem  prae  se  ferentes,  intestini  decursum  sequuntur,  neque  tela  cellulari 
distincte  in  fasciculos  sunt  divisae.  Fibrarum  diametrus  est  0,001 8 — 0,0024 paris. 
Diametrus  strati  totius  est  in  homine  0,3'"  par.  (Vid.  tab.  fig.  I.  II.  IV.  X.  XI.  e.)  — 
Huic  strato  cohaeret; 

II.  Stratum  musculare  circulare , iisdem  fibris  quibus  longitudinale  conformatum,  quarum 
permultae  in  fasciculos  tela  cellulosa  densissima  obvelatos  et  inter  se  conjunctos  coalescunt. 
Fasciculi  sese  comprimentes  atque  diversissimam  formam  et  diametrum  exhibentes  non  pluries 
spirae  in  modum  intestinum  cingunt,  sed  circulo  non  integro  amplectuntur.  Diametrus  est 
in  homine  0,4//x  par.  (Vid.  tab.  fig.  I.  II.  IV.  X.  XI.  d. ).  Stratis  musculosis  arcte  ad- 
junctum est; 

III.  Stratum  celluloso -vasculosum  s.  tunica  vasculosa  s.  nervea  s.  cellulosa,  quod  vasa 
magna  et  permulta  copiose  perreptant,  vasis  et  tela  cellulosa  densissima  compositum  glan- 
dulas nostras  recipit.  In  figura  I.  II.  IV.  X.  XI.  tabulae  spatium  litera  c.  significatum  re- 
plet, sed,  cum  aceto  cocta  tela  cellulosa  perspicua  reddatur,  structura  ejus  intelligi  non  po- 
test. Diametrus  est  in  homine  O,?"'  par.  Dein  sequitur; 

IV.  Stratum  submucosum , quod  componitur  fibris  tenuissimis  muscularibus  organicis, 
interdum  angulo  acutissimo  decussatis,  quarum  omnes  duodeni  longitudinem  sequuntur.  Dia- 
metrus fibrarum  est  (^OOld'"  — 0,0022///  par.,  quas  omnibus  in  animalibus  per  totum  in- 
testinorum decursum  inde  a cardia  ad  anum  usque  invenimus.  Quod  stratum,  cum  aceto 
non  perspicuum  reddatur,  facile  a strato  celluloso- vasculoso  distinguitur.  Diametrus  strati 
est  0,045"'  par.  (Vid.  tab.  fig.  I.  II.  X.  XI.  b.).  Hoc  stratum  excipit; 

V.  Stratum  mucosum  cryptis  LIEBERKUHNIANIS , ductibus  excretoriis  glandularum 
brunnianarum,  tela  cellulosa,  nec  non  pliculis  aut  villis  formatum.  Major  enim  mammalium 
pars,  ut  homo,  ovis,  bos,  equus,  talpa,  in  principio  duodeni  non  villis  sed  pliculis  est  in- 
structa, quae  intestinum  versus  mesenteriale  magis  magisque  divisae  apud  multos  in  villos 
transeunt,  saepissime  vero,  ut  in  talpa,  per  totum  intestinum  conspiciuntur.  Piscibus  aeque, 
ac,  quae  incidi,  amphibiis  omnino  desunt  villi;  pliculae  vero  comparent.  Color  mucosae 
teste  BILLARD  1 in  digestione  ex  albo  roseus,  in  quiete  e caesio  est  cinericius.  Valvulae 
conniventes  KERKRINGII,  quae  in  parte  horizontali  superiore  rariores  et  humiliores,  duo- 
bus pollicibus  ante  valvulam  pylori  apud  hominem  in  portione  pylori- valvularis  nominata  pror- 
sus evanescunt,  partem  descendentem  atque  horizontalem  inferiorem  obsident.  Semper  in 
duodeno  praecipue  prope  pylorum  glandulas  quasdam  solitarias  invenimus,  rarius  nobis  in 
parte  horizontali  inferiore  agmen  capsularum  PEYERI  occurrit.  Pliculae  valvularum  instar 
ductus  excretorios  glandularum  brunnianarum  obtegunt,  (Vid.  tab.  fig.  III.)  qua  de  causa 
acinos,  sive  ductus  ipsos  albumine  cinnabari  tincto,  et  in  cavum  intestini  injecto  a me  impleri 

1 BILLARD,  de  la  membrane  moqueuse  gastro -intestinale  dans  Petat  sain  et  dans  Letat  inflammatoire.  Ouv- 
rage  couronne'  par  1’Athene'e  de  Medecine  de  Paris.  Paris.  1825.  8.  pag.  42.  65.  79.  blanc  rose', 
bleu  cendre'. 

nunquam  licuit.  Diametrus  strati  est  0,2'"  par.  (Vid.  tab.  fig.  I.  II.  IV.  X.  XI.  a.).  Se- 
quitur intima  parietis  intestinalis  pagina; 

VI.  Stratum  epitheliale , quod  saepissime  epithelio  cylindraceo  (Vid.  tab.  fig.  IX.)  confor- 
matum in  ductus  excretorios  glandularum  nostrarum  non  transit.  Coquendo  dilabitur,  qua  de 
causa  omnibus  in  figuris  deest. 

Arteriae  duodeni  sunt  rami  arteriae  hepaticae.  Pylorica  superior  ex  ramo  hepatico,  nec 
non  pylorica  inferior  ex  gastro  - epiploica  dextra  sanguinem  ad  pylorum  deducunt.  Reliquae 
autem  duodeni  parti  pancreatico -duodenalis  superior  ex  gastro  - duodenali , et  pancreatico- 
duodenalis inferior  ex  mesenterica  superiore  sanguinem  suppeditant.  Quoque  in  strato  ra- 
muli arteriarum  commemoratarum  secundum  principalem  fibrarum  vel  fasciculorum  decursum 
procurrunt  et  inter  sese  reti  capillari  pulcherrimo  et  denso  conjunguntur.  (Vid.  fig.  IV.  g.  fig. 
X.  f.).  Vasa  in  mucosa  exstant  tenuissima.  (Vid.  fig.  III.  b.).  Confertissima  et  crassis- 
sima in  strato  celluloso -vasculoso  sunt,  et  majores  ramos  ad  singulos  glandularum  lobos  mit- 
tentia acinos  confertim  obtexunt.  (Vid.  tab.  fig.  IV.  g.)  ‘.  Venae  in  mesentericam  supe- 
riorem et  gastro -duodenalem  confluunt.  Nervi  e plexu  coeliaco  cum  plexu  gastrico  et  he- 
patico anastomoses  ineunt.  Vasorum  lacteorum  pauciora  exstant1 2,  cum  hoc  viscus  secretioni 
magis  liquidorum,  quam  imbibitioni  inservit.  COLE  teste  BRUNNO  3 majorem  in  duodeno 
exstare  numerum  vasorum  chyliferorum  contendit.  WARTHONIS  ex  sententia4  (Adenographia 
Cap.  VIII)  venae  lacteae  videntur  oriri  ab  omnibus  intestinis  excepto  duodeno  et  coeco. 


CAP.  III. 

DE  GLANDULARUM  SEDE. 


Profecto  de  nullo  glandularum  genere  scriptores  ex  neglectu  in  tam  contrarias  senten- 
tias discessere,  nullis  de  glandulis,  quae,  quamquam  minimae,  tamen  summa  structurae  ab- 
solutione gaudent  et  perfectione,  tam  perperam  judicatum  est,  quam  de  glandulis  illis  ab- 

1 BRUNN,  1.  c.  pag.  67.  — arteriolae,  quae  numerosae  feruntur  ad  duodeni  glandulas,  quarum  textum  per- 
reptant. — f 

2 BRUNN,  1.  c.  pag.  52.  intestinum  duodenum  autem  lacteis  non  plane  destitui,  nec  tamen  tanto  numero  et 
frequentia  in  hoc  uti  in  reliquis  intestinis  reperiri  experiundo  didici. 

3 BRUNN,  1.  c.  pag.  51.  — in  quo,  (scii,  duodeno)  quia  major  inde  exoriatur  lacteorum  numerus. 

4 BRUNN,  1.  c.  pag.  52. 

ditis  atque  reconditis,  quas  in  honorem  inventoris  ,,  BRUNNIANAS  “ nominamus,  de  quibus 
illustrissimi  anatomici  non  idem  sensere,  sed  opinionum  commenta  attulerunt.  Vera  earum 
ex  memoria  excessit  structura,  quam  quidem  primus  111.  BOEHM  ab  oblivione  vindicavit  et 
BRUNNI  nomen  dissertatione  celebravit.  HALLERUS  1 primus  est,  qui  rem  confudit,  et 
BRUNNIANAS  glandulis  majoribus  simplicibus  adnumerat.  RUDOLPHI2  et  MECKEL 3 
etiam  in  errore  versantur,  cum  easdem  atque  solitarias  esse  dixerint.  BILLARD 4 specta- 
tor doctus  tunicae  intestinalis  ita  de  illis  disserit:  „Ce  fut  en  1681,  que  PEYER  publia 
son  traite  „De  glandulis  intestinorum .“  En  1715  parut  celui  de  BRUNNER , intitule 
,,  De  glandulis  duodeni Les  glandes  duodenales  ont  depuis  principalement  et  e nommees 
glandes  de  BRUNNER.  Cependant  l'  honneur  de  leur  decouverte  appartenoit  a PEYER, 
qui  le  premier  les  a decrites,  comme  nous  venons  de  le  voirN  — WEBER 5 glandulas  sim- 
plices esse  censet.  T.  L.  W.  BISCHOF 6 glandulas  brunnianas  commemorat,  et  humanas, 
equinas  et  porcinas  delineat,  sed  delineatas  accuratius  non  describit. 

Glandularum  sedes  et  domicilium  est  duodenum,  neque  unquam,  ut  in  alia  intestinorum 
parte  eas  invenirem,  mihi  contigit.  Ipse  BRUNN  7 per  totum  intestini  tenuis  tractum  in- 
ventas cum  solitariis  confundere  videtur  — „ut  nullibi  per  totum  intestinorum  tractum 
tanta  specie,  multitudine  atque  congerie  reperiantur.“  — Sedem  principalem  duodenum  di- 
cit. KRAUSE 8 in  intestino  mesenteriali  conspexisse  glandulas  videtur.  WAGNER 9 dicit: 
„sie  finden  sich  vorziiglich  haufig  im  Zwolffingerdarm.“  — SOEMMERING 10 11  initium  ver- 
sus intestini  mesenterialis  saepius  nobis  occurrere  statuit.  O.  SCHINKEL  ]1  solitariis  eas 
adnumerat. 

Densa  congerie  in  portione  pylorivalvulari,  quae  interjacet  pylorum  et  valvulas  conni- 
ventes,  reperiuntur.  Rariores  exinde  occurrunt.  Finem  versus  duodeni  omnino  evanescunt. 


1 BOEHM,  1.  c.  pag.  36. 

2 K.  A.  RUDOLPHI,  anatoni.  - phys.  Abhandlungen  Berlin.  1802.  p.  15. 

3 BOEHM,  1.  c.  p.  37. 

4 BILLARD,  1.  c.  p.  109. 

5 F.  HILDEBRANDT,  Handbuch  d.  Anatoni,  d.  Menschen.  ed.  quarta  cur.  E.  H.  WEBER.  Braunschweig  1830. 
Toni.  1.  p.  436. 

6 MUELLERS  Archiv.  Jahrgang  1838.  pag.  503.  Taf.  XIV.  XV.  Fig.  7.  19.  21. 

7 BRUNN,  1.  c.  pag.  13. 

8 KRAUSE,  Handbuch  d.  menschl.  Anatomie.  Bd.  1.  Ausg.  2.  Hannover  1841. 

9 R.  WAGNER,  Lehrbuch  d.  Physiologie.  Leipzig  1843.  8.  p.  169. 

10  S.  T1I.  SOEMMERING,  Vom  Bau  des  menschl.  Korpers.  1800.  Th.  V.  Abth.  1.  p.  315. 

11  0.  SCHINKEL,  diss.  de  morbis  duodeni.  Berol.  1846.  p.  8. 

Glandulas  BRUNNIANAS  in  omnibus,  quae  incidi,  mammalibus  inde  a pinnipediis  us- 
que ad  hominem  inveni.  In  duodeno  autem  avium,  reptilium  et  piscium  maximorum,  quo- 
rum cadavera  mihi  in  manibus  erant,  non  vidi.  In  palumba,  anate,  ansere,  pelecano  ono- 
crotalo, otide  tarda,  alligatore  lucio,  lacerta  agili,  rana  esculenta,  siluro  glane,  esoce 
lucio  frustra  quaerebantur. 


CAP.  IV. 

DE  GLANDULARUM  STRUCTURA. 


Structura  difficillime  antea  eruenda  novae  ope  methodi  multo  melius  et  clarius  intelli- 
gitur.  Glandulas  si  cognoscere  volumus,  stratum  musculosum  a celluloso  - vasculoso , cui  in- 
sunt, discindatur  necesse  est.  Nunc  ob  oculos  veniunt  parvi  acervi  coloris  griseo -flave- 
scentis, tela  cellulosa  obtexti,  dense  constipati,  congregati  1 potissimum  in  parte  duodeni 
transversa  superiore  sive  pylorica,  quae  valvulis  conniventibus  KERKRINGII  caret.  Sensim 
sensimque  in  decursu  duodeni  rariores  fiunt,  ita  quidem,  ut  sub  finem  illius  et  exordium  in- 
testini mesenterialis  omnino  evanescant.  Summa  specie  et  congerie  ad  porum  usque  chole- 
dochum videntur.  Forma  angulata  est,  latior,  quam  altior,  ubi  dense  constipantur;  glo- 
bosa, cono  inverso  similis,  ovata,  conica,  tuberosa,  ubi  rariores  sive  solitariae  exstant. 
Mensura  est  1///  — O,!'"  par.  Partes  elementariae  sunt  vesiculae,  quae  interdum  sese  com- 
primunt, qua  de  causa  angulatae  exstant.  Vesiculae  plures  brevi  petiolo  amplo  in  ramulum 
ramo  insertum  aperiuntur.  (Vid.  fig.  N.  h.  XI.  f. ).  Rami  in  communem  ductum  excreto- 
rium (Vid.  fig.  I.  II.  IV.  f.  X.  g.  i.  XI.  g. ) immittuntur j ita  quidem,  ut  in  parenchymate 
ipso  glanduloso  ramificatio  locum  habeat,  nec  nisi  glandula  dissecta  videri  possit.  Glandula 
sub  strato  subumcoso  in  celluloso  - vasculoso  ita  sita,  ut  stratum  musculare  circulare  non  attingat, 
unicum  communem  ductum  excretorium  emittit,  qui  strato  submucoso  perforato,  et  strato  mu- 
coso, id  est  glandulis  LIEBERKUHNIANIS  arcte  cinctus,  in  fundo  infundibuli,  pliculis 
illis  villosis,  de  quibus  supra  egimus,  circumdati  et  formati  oblique  aperitur,  quo  fit,  ut 
plica,  quominus  intestini  contenta  in  ductum  excretorium  intrent,  valvulae  instar  impedit. 
(Vid.  fig.  III.).  Acini  ramum  majorem  obsidentes  lobulum  formant.  Totam  glandulam  et 


1 BRUNN,  1.  c.  pag.  51.  — est  et,  ubi  plures  congregatae  . . . . 

ductum  excretorium  magna  telae  cellulosae  et  vasorum  copia  inter  majores  lobos  et  singulos 
acinos  intrantium  circumplectitur.  Vasa  capillaria  reti  densissimo  acinos,  ramulos,  ramos  et 
ductum  excretorium  circumtendunt  et  infundibulum  circulatim  cingunt.  (Vid.  fig.  III.)  Mem- 
brana vesicularum  est  cellulosa,  sine  structura,  tenuissima,  perspicua,  membrana  du- 
ctus excretorii  fibrillis  circularibus  et  longitudinalibus  munita,  crassior.  Acinorum 

mensura  apud  mammalia  diversa  est  0,001 85 " — 0,005"  par.  ductuum  excretoriorum 
0,00144"  — 0,00348"  par.  Epithelium  cylindraceum  (Vid.  fig.  IX.),  quod  mucosam  ob- 
sidens in  infundibulo  humilius  fit,  in  ductibus  excretoriis  et  ramis  in  epithelium  compressum 
transit  (Vid.  fig.  VIII.),  strato  simplici  superficiem  internam  obtegens.  Saepissime  laminas 
adhuc  integras  praeclare  inter  se  cohaerentes  in  ipsis  ductibus  videre  mihi  contigit.  (Vid. 
fig.  IV.  a.  f.).  Nucleos  (Vid.  fig.  VIII.)  plures  excentricos  0,0001"  — 0,00016"  et  for- 
mam rotundam,  ovatam,  angulatam,  mucronatam  in  fele  domestica  (Vid.  fig.  VI.)  exhibet. 
In  acinis  mihi  nunquam  in  conspectum  venit.  In  parte  pylorica  duodeni,  ubi  glandulae 
dense  congregatae  coronam  glandularum  formant,  glandulae  LIEBERKUEHNIANAE  omnino 
fere  evanescunt  et  tantum  a ductibus  excretoriis  brunnianarum  mucosam  perforatam  videmus, 
postea,  ubi  rariores  fiunt,  hoc  etiam  glandularum  genus  conspicimus. 

Contentum  glandularum  est  latex  viscidus,  perspicuus,  qui  omnino  fere  ex  corpusculis 
minimis  constat,  (Vid.  fig.  VII.  XII.  c.)  quibus  intime  nucleus  inest.  Diametrum  occupant 
0,00012"  — 0,00029". 

Quibus  expositis  facile  intelligitur,  glandulas  nostras  esse  glandulas  compositas,  acinosas, 
lobulatas,  congregatas.  Secundum  systema  glandularum  naturale  MUELLERI  1 ordini  septimo 
adnumerentur  necesse  est,  in  quo  invenitur  ramificatio  composita  in  glandula  lobulata,  du- 
ctuum excretoriorum  truncis  inter  ramos  laterales  continuis  et  integris,  ductulorum  ultimorum 
finibus  vesicularibus.  Pertinent  huc  glandulae  salivales,  pancreas,  mammae  et  glandulae  la- 
crimales plurimorum  mammalium.  BRUNN 2 eas  etiam  ad  acinosas  compositas  refert  et  ita 
de  illis  disserit:  — „ Praeterea  si  majuscularum  quaedam  'penitus  examinetur , constabit  non 
simplicem  esse,  nec  orbicularem  aut  cellulatam , sed  ex  acinis  glandulosis  compositam  et  ita 
conglomeratarum  familiam  aperte  profiteri , . . . . “ et  in  alio  3 loco  haec  verba  facit:  „ — . . . 
dum  conglomeratarum  omnes  prae  se  ferant  notas.  Ex  acinis  enim  seu  moleculis  glandulosis 
confatur  glandula  quaevis  majuscularum;  . ...  ^ — . WAGNER4  recte  de  structura  sen- 

1 J.  MUELLER,  de  glandularum  secernentium  structura  penitiori.  Lipsiae  1830.  pag.  166. 

2 BRUNN,  1.  c.  p.  46. 

3 BRUNN,  1.  c.  p.  51. 

4 WAGNER,  1.  c.  p.  169. 

tit,  cum  „lappige,  traubige“  nominaret.  KRAUSE  1 denominat  glandulas  acinosas  mori- 
formes.  Moriformium  autem  structura  2 ea  est.  Constant  ex  acinis  arcte  adjacentibus,  glo- 
bosis, passim  sese  comprimentibus  et  inde  angulatis,  qui  ]/70 — 1/3g///  efficiunt,  et  secum 
communicare  non  videntur  et  in  parte  interiore  cavum  majus  irregulare  in  nonnullos  inter- 
dum processus  laterales,  sive  breves,  amplos  ramos  procurrens  continent,  cujus  parietes 
crassi  acinis  formantur,  qui  ostiis  angustis  in  cavum  aperiuntur.  Cavum  ipsum  ostio  amplo 
aut  brevi  ductu  excretorio  in  mucosa  patet.  BOEHM 3 optime  eas  describit  et  conglomeratis 
adnumerat,  cum  plurimi  lobuli  e sexcentis  acinis  constantes  ductus  suos  excretorios  in  com- 
munem ductum  excretorium  immittunt.  Eadem  qua  glandula  lacrimalis,  parotis  et  similes 
perfectione  gaudent. 


CAP.  V. 

DE  ANATOME  GLANDULARUM  COMPARATA. 


Structura  intima  in  capite  antecedente  enucleata,  diversis  mammalibus  semper  eadem  est. 
Partium  autem  elementariarum  magnitudo  in  quaque  ejusdem  animalis  glandula  magna  in  in- 
constantia versatur,  neque  majores  sunt  apud  bestias  majores,  sed  majore  numero  glandu- 
larum ambitum  augent. 

Apud  herbivora  numerosiores  exstant,  ita  ut  duodenum  satis  crasso  strato  cingentes 
singulae  glandulae  sibi  arcte  adjacentes  angulatam  habeant  formam  (Vid.  fig.  IV.).  Apud 
carnivora  minor  eorum  numerus  reperitur.  (Vid.  fig.  II.). 

Mammalium  nonnullorum,  quae  perscrutatus  sum  anatomen  comparatam  in  particulis  sequen- 
tibus afferam.  Jam  capite  tertio  apud  amphibia,  aves  et  pisces  glandulas  me  non  invenisse 
commemoravi. 


I. 

IN  PHOCA  ANNELLATA.  NILS.  (Vid.  fig.  X.) 

Duodenum  angustum,  valvula  a ventriculo  disclusum,  longum  quatuor  pollices,  in  in- 
testinum mesenteriale  praelongum  transit.  Glandulae  depressae  diametro  habent 

1 KRAUSE , 1.  c.  p.  628. 

2 KRAUSE,  1.  c.  p.  161. 

8 BOEHM,  I.  c.  p.  38. 

et  annulo  denso,  duo  pollices  lato  partem  pyloricam  cingunt.  Insertionem  ductus  chole- 
dochi versus  rariores,  omnino  denique  oculorum  sensum  effugiunt.  Ductus  excretorii  epi- 
thelio compresso  parietem  internum  obsidente  exstructi,  integri,  non  fissi  per  majus  spa- 
tium procurrunt,  et  tum  demum  pluribus  diffunduntur  ramis,  quibus  vesiculae  ostio  amplo 
hiantes  assident.  Diametrum  pollicum  paris,  inveni: 


acinorum 

. 0,0021  " — 

0,0027  " 

ductuum  excretoriorum 

. 0,00152"  — 

0,002  " 

granulorum  contenti  .... 

. 0,00015"  — 

0,00021" 

nucleorum  granulorum 

. 0,0001  " — 

0,00015" 

epithelii  compressi  ovati  long. 

. 0,00057"  — 

0,00103" 

,,  „ ,,  lat. 

. 0,00056"  — 

0,00072" 

nuci,  epith 

. 0,00025"  — 

0,00043". 

II. 

IN  SUE.  (Vid.  fig.  XII.) 

BRUNNIANAE  stratum  crassum  numerosissimae  formant.  Lobuli  sese  comprimentes 
angulati  sunt  ad  modum  figurae  IX.  Ductus  excretorii  permulti,  congregati  mucosam  in  apice 
infundibuli  tam  arcte  considentes  perforant,  ut  ad  porum  usque  choledochum  LIEBERKUEH- 
NIANAE  omnino  fere  desint.  In  embryone  eadem  partium  elementariarum  magnitudo  et 
structura,  stratum  vero  glandularum  non  tam  crassum  erat.  Protuberantia  in  ventriculo  prope 
pylorum,  quae  valvulam  pylori  fulcit  ac  sustinet,  ne  contenta  duodeni  in  ventriculum  repel- 
lantur, glandulis  ventriculi,  quarum  duo  crura  decussantur  et  tuberose  propullulant  instructa, 
brunnianis  caret.  BRUNN  se  1 tubulatas  ut  in  equo  vidisse  tradit,  quas  nunquam  invenimus. 
Duodenum  villis  caret.  Figura  XII  congeriem  acinorum  exhibet.  Unius  (b)  ex  ostio  com- 
pressorii  pressu  contentum  granulosum,  (c)  viscidum  effunditur.  Diametrum  inveni: 

acinorum 0,0021  1"  — 0, 00271" 

granulorum  cont 0,00013"  — 0,00024" 

epithelii  lamell 0,00069"  — 0,00112" 

duct.  excret 0,00273"  — 0,00462". 


1 BRUNN,  1.  c.  p.  35. 

III. 

IN  CERVO. 

Hoc  cum  animal  in  manibus  mihi  non  esset,  brunnianas  ipse  disquirere  non  potui. 
BRUNN 1 densius  consitas  circa  principium  duodeni,  rariores  abhinc  et  minores  nec  ultra 
ductum  choledochum  conspexit. 

IV. 

IN  BOVE.  (Vid.  fig.  IV.  V.  VIII.) 

Lobulos  ad  modum  fig.  IV.  angulatos  sese  comprimentes  invenimus.  LIEBERKUEH- 
NIANAE  prope  valvulam  pylori  plane  desunt.  Duodenum  plicis  villosis  consitum  est.  In 
vitulo  (fig.  IV.)  structura  et  formatio  plane  est  eadem.  Optime  epithelium  lamellosum  du- 
ctibus excretoriis  inhaerens  (fig.  IV.  a.  f.)  vidi,  nec  non  ductum  excretorium  dichotomicum, 
per  quem  epithelium  lamellosum  translucet.  (fig.  V.  a.)  Glandulae,  si  finem  versus  duodeni 
rariores  fiunt,  structuram  racemosam  egregie  prae  se  ferunt.  Mucosa  obvelatur  lamina  epi- 
thelii cylindracei.  BRUNN  glandulas  vidit2.  Mensura  est: 

acinorum 0,00225"  — 0,00473'' 

duct.  excret 0,00284"  — 0,00558" 

granulorum  cont 0,00011"  — 0,00025" 

epithel.  cylindr.  leng.  . . . 0,0014  " 

„ „ latit.  . . . 0,00034" 

epithel.  lamellos 0,00062"  — 0,00104". 


V. 

IN  OVE. 

BRUNNIANAS  inventor  vidit3.  Egregie  et  distincte  conspiciuntur.  Pone  valvulam 
pylori  lobuli  sese  comprimentes  angulati  sunt.  Rariores  abhinc  et  minores  denique  non  in- 
veniuntur. Villorum  loco  plicae  adsunt.  Diametrum  inveni: 

acinorum 0,0025  " — 0,0047  " 

granulorum  cont 0,00012"  — 0,00028" 

epithel.  lamellos 0,00051"  — 0,00113". 

1 BRUNN,  1.  c.  p.  35. 

2 BRUNN,  1.  c.  p.  34. 

3 BRUNN,  1.  c.  p.  34. 


17 


VI. 

IN  EOUO. 

In  mucosa  epithelio  cylindraceo  (fig.  IX.)  obtecta,  a permultis  ductibus  excretoriis  sae- 
pissime congregatis  perforata,  villi  desiderantur.  Magnus  glandularum  angulatarum  numerus 
in  parte  duodeni  pylorica  amplificata  exsistit.  Eandem  structuram  habent,  quam  in  bove,  in 
ove  et  aliis ; BRUNN  autem 1 descriptionem  a vero  abhorrentem  in  medium  protulit,  cum  ex 
plurimis  aliis  glandulis  tubulosis,  ex  rotunda  et  latiori  basi  assurgentibus,  ita  compaginatis,  ut 
cacumina  minutissimis  pertusa  foraminulis  seu  poris  cavo  intestini  insertis  conflari  dixerit. 
Bases  latiores  parenchyma  glandulae  ipsum  efficit,  quae  formam  tubulatam  ex  ductu  excretorio 
ducit.  Ceterum  eadem,  qua  aliae  gaudent  equinae  structura  glandulae.  HARDERUM2  eas- 
dem ita  secum  vidisse  dicit. 

Mensura  est: 

acinorum 0, 00208"  — 0, 00259" 

granulor.  cont 0,00012"  — 0,00023" 

epithel.  lamell 0,00090"  — 0,00120" 

epithel.  cyl.  long 0,0017  " 

„ „ lat 0,00034". 


VII. 

IN  CUNICULO. 


Stratum  tenue  simplex  glandularum  duodenum  angustum,  villis  destitutum  cingit.  Rami- 
ficatio  minus  est  composita,  quam  in  illis,  de  quibus  supra  locuti  sumus. 

Mensura  est: 

acinorum 0,00203"  — 0,00223" 

granulorum  cont 0,00012"  — 0,00021" 

epithelii  lamell 0,00043"  — 0,00102". 


1 BRUNN,  1.  c.  p.  32.  Taf.  II.  D. 

a Decur.  III.  Colleg-.  Curiosor.  Ann.  1.  Obs.  XCVI. 

VIII. 

IN  CASTORE. 

Egregia  specie  teste  BRUNNO  1 glandulae  in  duodeno  exstant.  Nigrescere  eas  coquendo 
observavit,  fortasse,  ut  dicit,  propter  succum  corticum  salicis,  quibus  vescuntur  castores.  Multo 
infra  implantationem  ductus  choledochi  eas  conspexit.  Castorem  ut  dissecarem,  mihi  nunquam 
contigit,  qua  de  causa  observationes  a me  ipso  institutas  afferre  nequeo. 


IX. 

IN  URSO  AMERICANO. 

Magnam  copiam  glandularum  0,1"'  — 1,5"'  efficientium  in  duodeno  fibris  muscularibus 
crassis  circumdato  vidi.  Lobuli  vero  singuli,  non  tam  dense,  quam  in  bove  appositi  formam 
globosam  potius  et  tuberosam,  quam  angulatam  prae  se  ferunt.  Villi  desunt. 

Mensura  est: 

acinorum 0,00185"  — 0,00322" 

epith.  lam.  long 0,00103" 

„ „ lat 0,00057" 

granulorum  cont 0,00011"  — 0,00023". 


X. 


IN  FELE  DOMESTICA. 

Optime  structuram  acinosam  glandularum  observavi,  sed  ipsa  non  facile  videri  potest 
in  intestinis  recenter  dissectis.  In  fele  nova  epithelii  lamellosi  et  varia  mihi  occurrit  forma, 
mucronata  (fig.  VI.)  quidem,  ubi  lamina  in  tenuitatem  desinit  et  in  mucronem  abit.  Villi  in 
duodeni  principio  desiderantur. 

Mensura  est: 


acinorum 

duct.  excret 

epithel.  lamell.  rot. 
epithel.  lam.  ovati  long.  . 

lat 

„ „ ,,  ItU,.  . 

epithel.  lam.  mucronati  long. 

lat 

ii  ii  ii  iat. 


0,00183"  — 0,00204" 
0,00144"  — 0,00185" 
0,00043"  — 0,00076" 
0,00069" 

0,00042" 

0,00119"  — 0,00146" 
0,00045"  — 0,00056". 


1 BRUNN,  1.  c.  pag.  33. 

XI. 

IN  CANE.  (Vid.  fig.  II.) 

BRUNNIANIS  felis  omnino  similes  sunt.  Densiore  circulo  quatuor  linearum  partem 
pyloricam  cingunt.  Plicae  statim  postea  in  villos  unam  lineam  longos  transeunt.  BRUNN 
in  cane  glandulas  se  vidisse  tradit  *. 

Mensura  est: 

acinorum 0,00 192"  — 0,00219" 

granulorum  contenti 0,00011"  — 0,00026". 


XII. 

IN  CERCOPITHECO  CYN0M0LG0.  Linn.  (aigula  juv.  Linn.  Vid.  fig.  I.) 

In  breviusculo,  et  reliquo  intestino  angustiore  duodeno,  glandulas  variae  formae  primo 
densiores,  rariores  deinde,  omnes  vero  humiles,  latas  invenimus. 

Diametrum  inveni: 

acinorum 0,00183"  — 0,00264" 

granulorum  cont 0,00016"  — 0,00025" 

epithel.  lamell 0,00052"  — 0,00098" 


XIII. 

IN  HOMINE.  (Vid.  fig.  III.,  XI.,  XIII.) 

Glandularum  et  duodeni  structuram  jam  supra  commemoravimus.  Nunc  pauca  verba 
de  earum  forma  faciam.  Globosae  quidem  sunt,  lentiformes,  ovatae,  piriformes,  obovatae, 
conicae,  angulatae,  ubi  densius  consitae  sunt.  Saepius  mihi  contigit,  ut  glandulam  in  medio 
ductu  excretorio  (vid.  fig.  XI.  f.  g.)  ita  dissecarem,  ut  tota  ramificatio  luculenter  conspici  pos- 
sit. In  glandula  integra  ramificationem  conspicere  nequimus,  nec  tam  distincte  sunt  lobulatae, 
quam  in  aliis.  Ductus  excretorii,  quorum  sectionem  transversam  figura  XIII.  exhibet, 
fibris  et  vasis  obtexti,  oblique  stratum  submucosum  et  mucosum  perforantes,  in  infun- 
dibulo circulatim  vasis  capillaribus  circumdato  (vid.  fig.  III.)  aperiuntur,  contentum  in 
cavum  intestini  fundentes.  Acini  ostio  amplo  in  ramos  patent  (vid.  fig.  XI.  f.).  Glandulae 


1 BRUNN,  1.  c.  pag.  35. 

magnitudinem  0,04'"  — 1 ,2'"  exhibent.  Majores  in  parte  pylorica,  minimi,  rari  in  trans- 
versa inferiore  conspiciuntur.  In  infantibus  neonatis  eandem  structuram  praebent.  BRUNN1 
ex  minoribus  et  minutissimis  acinis,  haud  secus  atque  pancreatis  substantia  solet,  conflari  eas 
dicit.  Alia,  quae  ad  humanas  pertinent,  in  capitibus  superioribus  fusius  enucleata  sunt. 

Mensura  est: 

acinorum 0, 00223"  — 0, 00285" 

granulorum  cont 0,00020"  — 0,00024" 

epithel.  lamell 0,00060"  — 0,00102". 


CAP.  VI. 

DE  GLANDULARUM  CHEMIA. 


Contentum  glandularum  est  mucus  viscidus,  omnino  perspicuus,  granula,  de  quibus  supra 
locuti  sumus,  continens.  Mucus  suillus,  cujus  duodena  post  mortem  statim  calore  vitali  adhuc  tur- 
gescentia acquirere  potui,  chartam  coeruleam  exploratoriam  rubefacit.  Largiter  bile  mixtus 
superficiem  internam  duodeni  obtegens,  aere  tenacior  fit,  ita  ut  membranarum  instar  a pagina 
interna  detrahi  possit.  Leniter  in  aere  exsiccatus  massa  fit  succinea,  quae  dirumpitur  in 
fragmenta,  quorum  superficies  concharum  refert  formam.  In  aqua  frigida  tumescit  et  maxima 
ejus  pars  solvitur.  Difficillima  est  disquisitio  chemica  contenti  glandularum,  quod  purum  nobis 
comparare  nequimus. 

Duodenum  suis  recens  secundum  longitudinem  incisum,  muco  scalpello  depexo,  aciculis 
tabellae  ligneae  affixi  et  stratum  musculosum  a celluloso  separavi.  Stratum  mucosum  cum 
celluloso  aqua  destillata  ablutum,  et  in  particulas  minimas  concisum,  in  mortario  lapideo  pi- 
stillo contritum,  aqua  destillata  superinfundebatur  et  iterum  iterumque  conterebatur.  Latex 
ille  percolatus  pellucidus  fuit  inter  digitos  fila  ducens  liquor,  qui  coctus  coagulabatur2. 
Hydrargyro  muriatico  corrosivo  admixto  flocculi  albicantes,  infuso  corticum  salicis  flocculi 
sufflavi,  kali  hydrocyanico - ferruginoso,  superaddito  acido  acetico,  flocculi  e flavo  virides  in 


1 BRUNN,  I.  c.  pag.  23. 

2 BRUNN,  1.  c.  pag.  54,  67. 

conspectum  venerunt.  Alcohole,  creosoto,  acido  nitrico,  coctione  1 turbabatur , nullo  modo 
vero  acido  acetico.  Non  dubium  igitur  est,  quin  magna  albuminis  copia  insit.  Bile  admixta, 
post  viginti  quatuor  horas  nullam  habuit  mutationem.  Neque  cum  infuso  corticum  salicis, 
neque  cum  salicino  coctum  nigrescit,  nescio  igitur,  qua  ex  causa  castoris  duodenum  teste 
BRUNNO 2 coquendo  nigrum  fiat.  Fortasse  in  aqua  vestigia  ferri  continente  coxit  (cap.  V. 
part.  VIII.).  Si  fluidum  percolatum,  cum  liquore  kali  caustici  coctum,  in  lagena  clausa  subere, 
de  quo  chartae  resegmen  plumbo  acetico  madefactum  dependebat,  acido  muriatico  superin- 
fundebatur, charta  nigrescebat,  cum  acidum  hydrothionicum,  tam  exigua  vero  quantitate,  ut 
olere  non  possem,  expediretur.  Sulfur  igitur  contento  inest.  Major  liquidi  copia  in  patera 
platinea  evaporata  comburebatur.  Cinis  albus  chartam  exploratoriam  rubram  intense  coeru- 
leam reddidit  et  sapore  alcalico  erat.  Solutio  cineris  in  aqua  destillata  constabat  ex  natro 
et  kali  c.  pbosphorico  et  natro  et  kali  muriatico.  Argento  enim  nitrico  addito,  flocculi  ci- 
trini  fundum  petebant,  qui  acido  nitrico  solvebantur,  relictis  flocculis  albis.  Flocculi  citrini 
erant  argentum  c.  phosphoricum.  Acido  nitrico  addito  restiterunt  flocculi  albi,  qui  ammonio 
caustico  omnino  solvebantur;  hoc  erat  argentum  muriaticum.  Cinis  non  omnino  solvebatur, 
residuum  erat  calcaria  phosphorica.  Quamquam  dubitare  non  potui,  quin  bases  acidorum  na- 
trum  et  kali  essent,  hoc  tamen  modo  rem  ad  liquidum  perducere  volui.  Solutioni  cineris 
evaporatae,  baryta  muriatica  admixta,  quia  in  natro  pbosphorico  secundum  methodum  nunc 
commemorandam,  basin  invenire  non  possumus,  alcohol  absolutus  addebatur.  Sedimento,  quod 
baryta  phosphorica  est,  percolatione  sejuncto,  platina  muriatica  in  solutione  vestigia  kali  in- 
dicavit. Altera  pars  evaporata  liquidi  percolati  flammam  tubi  ferruminatorii  flave  tingendo 
natrum  indicavit.  Solutio  cineris  evaporata  sub  microscopio  crystalla  cubica  natri  muriatici 
praebuit.  Caseinum,  salia  carbonica  et  sulfurica  non  inveni.  Contentum  glandularum  constat 
igitur  ex  albumine,  natro,  calcaria  et  kali  phosphorico  et  calcaria,  natro  et  kali  muriatico,  et 
minorem  copiam  aquae,  quam  succus  pancreaticus,  cui  secundum  analysin  TIEDEMANNI  et 
GMELINI 3 valde  simile  est,  continet. 


1 BRUNN,  1.  c.  pag.  54,  67. 

2 BRUNN,  I.  c.  pag.  33. 

3 BOCK,  Handbuch  d.  Anatom.  d.  Mensch.  Bd.  II.  p.  400. 

CAP.  VII. 

DE  GLANDULARUM  PATHOLOGIA. 


Duodeni  morbos  recentioribus  demum  temporibus  subtilius  tractavere  viri  insignes. 
Optime  hac  in  re  meruere  ABERCROMBIE  \ ALBERS 2,  B1LLARD 3,  BRIGHT\ 
BROUSSAIS 5,  CURLING 6,  CR U V EILIIIER 1 , GRAHAM 8,  GRAVES9,  de  HAMBER- 
GER  10,  HOBGKIN  n,  FR.  HOFFMANN'2,  IJUTIN 13 , JAMES  M LAUCH LAN  u, 
LESSER 15,  LLOYDx\  LUCKEX\  MEYER'%  RO EDERER  et  WAGLER 19,  SCHINKEL 20, 
YEATS 21  et  alii.  Opera  virorum  ABERCROMBIE,  ALBERS,  BILLARD , CURLING, 
LESSER,  MEYER,  ROEDERER  et  WAGLER,  SCHINKEL,  ipse  perlegi,  sed  CURLING 

1 Pathologische  und  praktische  Untersuchungen  liber  die  Krankheiten  des  Magens,  Darmkanals  u.  s.  w.,  iiber- 
selzt  von  GEMI.  v.  d.  BUSCH.  1830.  Bonn. 

2 Die  Darmgeschwure.  Leipzig.  1831. 

3 BILLARD,  1.  c. 

4 BRIGHT , Med.  - chirur.  transact.  vol.  XVIII. 

5 Theses  sur  la  duodenite  chronique.  Paris.  1825. 

6 Med.  - chirurg.  transactions  vol.  VII.  London.  1842.  Pag.  260.  On  acute  ulceralion  of  the  duodenum  in 
cases  of  burn.  By  T.  B.  Curling.  — Dublin  Journal  1843.  Jan.,  ausgezogen  in  FRORIEPS  Notizen.  1843. 
Marz.  Nr.  550. 

7 Anatomie  pathologique  du  corps  huniain.  Livr.  IV. 

8 Observations  of  the  nature  and  treatement  of  the  disorders  of  the  stomach  and  liver. 

9 Clinische  Beobachtungen,  iibersetzt  von  BRESSLER.  Berl.  1843. 

10  Diss.  de  ruptura  duodeni.  Jenae.  1746. 

11  HODGKIN,  lectures  on  morbid  anatomy  of  the  mucous  membranes. 

12  Opp.  omnia.  Genevae.  1748.  T.  VI.  de  duodeno  multorum  malorum  causa. 

13  Recherches  d’anatomie  physiologique  sur  la  membrane  muqueuse  gastro-intestinale. 

14  The  Lancet.  May.  1839. 

15  Die  Entziindung  und  Verschwarung  der  Schleimhaut  des  Darmkanals  etc.  Berlin.  1830. 

16  Med. -chirurg.  trans,  vol.  XVIII. 

17  The  Lancet.  1844.  June  1,  13,  ausgezogen  in  FRORIEPS  Notizen  Nr.  713  und  in  der  Neuen  med. -chir. 
Zeitung  1845.  Sept.  Nr.  38. 

18  Die  Krankheiten  des  Zwolffingerdarms.  Diisseldorf.  1844. 

19  Tractatus  de  morbo  mucoso.  Goetting.  1783. 

20  Diss.  de  morbis  duodeni.  Berol.  1846. 

Med.  - chirurg.  trans,  vol.  VI.  HORN  Archiv.  1832. 

solus,  glandulas  brunnianas  semel  perscrutans,  animum  in  haec  organa  dignissima  intendit. 
Alii,  aut  glandulas  silentio  praetereunt,  aut  earum  naturam  non  cognoverunt.  Desunt  igitur 
observationes  argumentis  et  disquisitionibus  satis  firmatae,  quamquam  dubitari  non  potest, 
quin  glandulae  in  inflammationibus1,  exulcerationibus2,  gangraena3,  induratione 4 5,  carcinomate0, 
fungo 6,  tuberculosi 7 duodeni  valde  laborent.  Sed  num  morbi  corporum  glandulosorum8 9  in 
duodeno,  quos  multi  commemoravere,  affectiones  sint  glandularum  brunnianarum,  nescimus,  quod 
indagandum  erit.  Glandulas  tumescentes  in  morbo  mucoso  LESSER  et  MEYER  brunnianas 
habet,  quamquam  etiam  in  ventriculo  adsunt.  Valde  me  tenuit  observatio  a CURLING0 
instituta,  ubi  morbidi  post  graves  combustiones  magni  ambitus  inter  diem  Y et  XVII,  semel 
post  quintam  hebdomadem  subito,  aut  haematemesi,  alvi  dejectionibus  cruentis,  aut  peritonitide 
perierunt.  Duodenum,  aut  inflammatum,  aut  exulceratum  inventum  est.  Mr.  BQWMANN  of 
Kings-College  animum  ejus  in  brunnianas  intendit,  quas  semel  perscrutans  in  casu  XII.  tur- 
gescentes, amplificatas,  majores,  multisque  vasis  capillaribus  obtextas  invenit.  DUPUYTREN10 
primus  ex  combustionibus  magni  ambitus  affectiones  intestinorum  oriri  observavit.  Etiam 
CHELIUS  11  hujus  rei  mentionem  fecit.  CURL1NG  exulcerationem  duodeni  hisce  in  casibus 
ex  sympathia  membranae  intestinalis  mucosae  cum  epidermide  nasci  sentit,  eumque  ipsum 
loquentem  facio : ,,  Now  it  is  seldom,  that  the  secretioris  of  any  organ  can  be  sucldenly  stopped 
without  injurious  consequences  resulting , and  considering  the  importance  of  those  of  the  skin 
and  the  continuity  of  this  structure  with  the  mucous  surface  of  the  alimentary  canat,  we 

1 BILLARD,  1.  c.  pag.  169,  174,  182,  194,  208,  209,  211,  220,  251,  280,  283,  290,  294.  — 
LESSER,  1.  c.  pag.  106,  126,  141.  — CURLING,  1.  c.  — ROKITANSKY,  pathol.  Anat.  pag.  285.  — 
MEYER,  1.  c.  pag.  26—48.  — ABERCROMBIE,  1.  c.  pag.  482. 

2 BRUNN , 1.  c.  pag.  21,  113,  135.  — CURLING,  1.  c.  — HODGKIN,  1.  c.  — MEYER,  I.  c.  pag.  48  — 59, 
69  — 90.  — LESSER,  pag.  96,  102.  — CAELIUS  AURELIANUS  SICCENSIS,  pag.  474.  — MORGAGNI, 
de  sed.  et  caus.  morb.  1767.  — ALBERS,  I.  c.  — ROKITANSKY,  1.  c.  pag.  285. 

3 MEYER,  59  — 66. 

4 MEYER,  104  — 112. 

5,  6 BRUNN,  1.  c.  pag.  134,  135.  — I.  I.  HARDER,  apiarium  observationibus  medicis  et  experimentis  re- 

fertum. Basii.  1687.  4.  recus.  1736.  4.  Obs.  LXII.  — MEYER,  1.  c.  pag.  112  — 131.  — ROKITANSKY, 
1.  c.  pag.  285. 

7 MEYER,  1.  c.  pag.  131—133. 

8 BRUNN,  1.  c.  pag.  20,  135.  — BILLARD,  1.  c.  296,  381,  383,  432,  446.  — ROEDERER  et  WAGLER, 
1.  c.  — ROKITANSKY,  1.  c.  pag.  285. 

9 Med.-chirurg.  trans,  vol.  VII.  London.  1842.  pag.  260. 

10  Le<;ons  orales.  Bruxelles.  pag.  217. 

CHELIUS,  Chirurg.,  Bd.  I.  6.  Auli.  § 98,  102. 

can  scarcely  be  surprised,  that  de  duodenal  glar/ds  should  sympathise  and  endeavour  by  an 
increased  action , io  compensate  for  the  suppressiori  of  the  exlialation  from  the  skin,  and  that 
the  irritat  ion  conseqnent  thereon  should  often  lead  to  inftammation  and  ulcerationi  (Pag.  277.) 
Ulceratio  ex  inflammatione  duodeni  locum  omnino  habere  videtur  in  glandulis  ipsis  qua  ex 
causa  naturam  ulceris  excavatam,  ad  perforationem  proclivem,  explicare  facile  possumus. 
IIODGKIN  hanc  singularem  indolem  ulcerationum  duodeni  descripsit,  et  in  museo  hos- 
pitii Londinensis  servatur  praeparatum  ulceris  sanati  ex  combustione,  cujus  fundus  peritonaeo 
solum  formatur. 

Sed  qua  de  causa  tantum  brunnianae  praecipue  in  combustionibus  sint  affectae,  neque 
aliae  glandulae,  ut  Lieberkiihnianae,  quae  tanto  nobis  occurrunt  numero,  nescio.  Inter  glan- 
dularum duodenalium  et  epidermidis  secretum  similitudinem  esse  non  reperio,  et  tamen  ulcera 
in  parte  transversa  superiore  et  descendente,  ubi  maxima  glandularum  copia  exsistit,  inve- 
niuntur. MEYER  1 duos  casus  ulcerationis  combustione  effectae  profert.  Eadem  de  causa, 
qua  in  affectione  cutis  ex  combustione  laborant  glandulae  duodenales,  in  aliis  etiam  morbis, 
qui  una  cum  cutis  functionibus  laesis  ingrediuntur,  eas  aegrotare  necesse  est.  Anatomici 
autem  intenti  sint  duodenis  observandis  anasarca,  scarlatina,  variolis,  morbillis,  praecipue  in 
stadio  florido  defunctorum.  Fortasse  affectiones  adsunt,  quamquam  hi  morbi  retrogradi  in 
membranis  potius  serosis,  et  normaliter  decurrentes  in  systemate  glandularum  salivalium  oris 
domicilium  collocant.  In  combustionibus  vero  parenchyma  cerebri  et  pulmonum  ipsum  afficitur. 
ALBERS 2 in  morbillis  duodenum  morbidum  non  vidit.  In  inflammationibus  mucus  viscidior 
est,  vel  spissior3.  In  morbis  duodeni  saepius  succus  brunnianus  evomitur 4.  Subtilissime  dis- 
quiramus brunnianas  eorum,  qui  intestinorum  morbis,  ut  melaena  5,  dysenteria,  febre  icterode 
consumebantur;  secundum  MOSELEY6  enim  in  hoc  morbo  gangraenam  duodeni  invenimus 
et  continuo  ex  ore  7 mucus  profluit  viscidus,  quia  fortasse  officium  brunnianarum  et  pancreatis 
in  glandulas  salivales  oris  transiit.  Tumescentia  glandularum  et  duodeni  ductus  praecluditur 
choledochus  et  e bile  resorpta  ictero  laborant8.  Hydrargyro  valde  affici  videntur 9.  FRITZ, 

1 MEYER,  1.  c.  pag.  52,  78. 

2 ALBERS,  I.  c,  pag.  352. 

3 BILLARD , 1.  c.  pag.  170,  251. 

4 MEYER,  1.  c.  pag.  50. 

5 MEYER,  1.  c.  pag.  64. 

6 MEYER,  I.  c.  pag.  27,  60. 

7 G.  H.  G.  REMER,  acad.  Vortrage  iiber  die  Pyrexieu. 

8 MEYER,  1.  c.  pag.  30,  31,  44. 

9 Cuniculo  per  spatium  dierum  quatuor,  paribus  intervallis  interjectis,  1 % grana  caiomelanos  Saccharo  immixti 

prof.  chir.  Pragens.  methodo,  quam  LOUVRIER  et  RUST  hydrargyro  adhihendo  secuti 
sunt,  non  solum  salivam  oris,  sed  etiam,  quam  dicunt  abdominalem  vel  pancreatis  effundi 
contendit.  Hac  in  salivatione  abdominali  dolorem  duodeni  decursum  sequentem 1 et  alvi 
fluxum  percipimus,  quo  mucus  salivae  similis  ejicitur.  In  cholera,  in  BRIGHTII  morbo 
quomodo  sese  habent?  In  pancreatitide 2,  ubi  ut  in  omni  organo  inflammato  functiones  jacent, 
saepenumero  crisis  faustissima  magna  oris  salivae  secreta  copia,  minus  secunda  diarrhoea  acce- 
dit. Vices  pancreatis  in  casu  primo  glandulae  salivales  oris,  in  secundo  brunnianae  implere 
videntur,  quae  etiam  in  pancreatitide  chronica,  ubi  muci  viscidi,  albuminosi 3 magna  vis  evo- 
mitur, functionem  pancreatis  laesam  compensare  videntur.  Dolor  secundum  duodeni  decur- 
sum adest.  Diarrhoea  aquosa  est  crisis  in  angina  parotidea  et  parotitide  mercuriali.  For- 
tasse etiam  hoc  loco  ex  sympathia  laborant  brunnianae.  Angina  parotidea  retrograda 4 crebro 
in  membranis  serosis,  meningibus,  pleura  domicilium  collocat.  Afficiunturne  brunnianae  in 
phthisi,  scirrho,  hypertrophia,  exulceratione  pancreatis?  — Morbis  duodeni  chronicis  aegro- 
tos valde  emacescere,  penitus  perspicimus Urina  in  illis  est  lactea,  vel  fusca,  vel 
nigra6.  Alvus  non  raro  est  adipata7,  qui  adeps  stearinum  et  elainum,  secundum  BONNET 
est  adipocire  8. 

Investigemus,  quae  paucis  verbis  indicavimus.  Equidem,  cum  morbi  duodenales  sat  raro 
nobis  occurrant,  nihil  incisionibus  cadaverum  a me  ipso  institutis  de  illis  reperire  potui. 


porrigebantur.  Quo  facto  primis  diebus  bene  erat,  die  tertio  largo  alvi  fluxu  affectus,  die  quarto  obiit. 
Cadavere  dissecto,  haec  notavi.  Glandulae  salivales  oris  non  tumuerant,  pancreas  ventriculusque  erant  sani, 
hepar  sanguine  atro,  duodenum  magna  succi  brunniani  viscidi,  turbati  copia  impletum.  Vasa  omnia  intesti- 
nalia turserant.  In  coeco  maculae  vehementis  inflammationis  conspicuae  erant.  Glandulae  PEYERI  majores 
factae,  ex  albo  griseae,  propullulantes  vasis  multis  obtextae  erant.  Glandulae  brunnianae  inflatae,  contenti 
non  perspicui  granulosi  erant  refertae. 

1 SCHOENLEIN,  Path.  u.  Ther.  Bd.  I.  pag.  246. 

G.  H.  G.  REMER,  acad.  Vortrage  uber  die  Pyrexien. 

3 SCHOENLEIN,  1.  c.  pag.  246. 

4 SCHOENLEIN,  1.  c.  pag.  245. 

5 MEYER,  1.  c.  pag.  50. 

6 MEYER,  1.  c.  pag.  10. 

7 MEYER,  1.  c.  pag.  9. 

8 MEYER,  1.  c.  pag.  9. 

CAP.  VIII. 

DE  GLANDULARUM  FUNCTIONIBUS. 


Necesse  est,  magnam  dignitatem  duodeni,  in  quo  magna  succorum  trium,  bilis,  succi 
pancreatici  et  brunniani  confluit  copia,  qui  cibis  digestis  et  liquido  ventriculi  humectatis  ad- 
miscentur, bene  a nobis  intelligi.  Per  intervalla  ventriculi  contentum  per  valvulam  pylori 
exit.  Porta  sphinctere  clauditur,  ne  repellatur  in  stomachum.  In  pluribus  mammalibus,  ut  in 
bove,  sue,  prope  pylorum  in  ventriculo  invenimus  colliculum,  qui  impedit,  quominus  valvula 
repressa  in  ventriculum  aperiatur.  Involvitur  chymus  acidus  succo  brunniano  qui  bile 

mixtus  etiam  in  jejunitate  parietes  largiter  obtegit.  Motu  peristaltico  diligenter  et  accurate 
immiscetur  chymo,  qui  ex  hoc  loco  albumen  ducit,  (vid.  cap.  VI.)  quod  in  contento  intesti- 
norum invenimus2.  EBERLE  maximam  illud  habere  in  digestione  vim  contendit3.  Est 
succus  brunnianus,  qui  albumen  in  experimento  subvehit  SCHERERI4,  qui  duodenum,  bile 
vitulina,  carne  cocta,  et  in  succo  ventriculi  soluta,  impletum  in  aquam  immittit.  Liquidum 
circumfusum  post  decem  horas  turbatur  et  albuminis  in  conspectum  veniunt  flocculi.  Quam 
ob  rem  fibrinum  in  albumen,  quod  verius  e brunnianis  extrahitur,  converti  posse  contendit. 

Contentum  glandularum  brunnianarum  est  unum  secretorum  magni  systematis  illius  glan- 
dularum salivalium,  cui  parotidem,  glandulam  submaxillarem , sublingualem,  pancreas  et  glan- 
dulas brunnianas  adnumeramus.  Inter  quas  magna  structurae,  pathologiae  et  functionis  est 
similitudo.  Omnes  hae  glandulae  officio  nutritionis  et  digestionis  funguntur,  et  non  raro 
alterius  ab  altera  recipitur  officium,  ut  in  capite,  quod  est  de  pathologia,  videmus.  Ex  his 
glandulis  secretum  brunnianarum  minimam,  maximam  saliva  continet  aquae  copiam,  extractio- 
nem igitur  chymi  non  adeo  juvare  videtur.  Copiose  secernitur,  et  si  coronam  duodenum 
suile  cingentium  glandularum  accurate  adspicimus,  parenchyma  glandulosum  adesse  in  eadem 
quantitate  concedemus,  qua  in  altera  hominis  adulti  parotide,  quae  teste  BOCK  5 uncias  duas 
et  dimidiam  salivae  per  XXIV  horas  excernit. 

' RBUNN,  1.  c.  pag.  68. 

2 VALENTIN,  Physiol.  des  Menschen.  Bd.  I.  § 252. 

3 BOCK,  Handb.  d.  Anat.  d.  Menschen.  Leipzig.  Bd.  II.  1843.  pag.  401. 

4 VALENTIN,  1.  c.  Bd.  I.  pag.  337. 

5 BOCK,  1.  c.  Bd.  II.  pag.  317. 

Ad  cognoscendam  succi  brunniani  vim  digestivam  haecce,  saepius  eodem  cum  eventu 
reiterata  institui  experimenta. 

I.  Suis  multivorantis  succo  brunniano,  qui,  ut  jam  antea  attuli,  chartam  explorato- 
riam coeruleam  rubefacit,  et  quo  in  omnibus  experimentis  propter  argumenta  antea  enu- 
merata usus  sum,  ut  in  capite  de  chemia  composito,  addebantur  albuminis  coctione  coagulati 
cubi.  Liquidum  in  patera  per  XXIV  horas  in  furno,  in  quo  pulli  excluduntur,  ad  29°  R. 
digestum,  putride  olebat,  mutationem  vero  nullam  excepta  maceratione  albumen  habuit. 

II.  . Acido  muriatico  affuso  eadem  fiebant. 

III.  Mucus  duodenalis  scalpello  depexus,  bile  jam  animali  vivo,  jejuno,  flave  tinctus, 
viscidus,  per  XXIV  horas  digestus,  nullo  modo  albumen  mutavit,  sive  addito,  sive  omisso 
acido  muriatico. 

IV.  Adipem  suillum  satis  rigentem  in  particulas  parvas  concisum  in  succum  brunnia- 
num  immisi.  Post  XVIII  horas,  liquido  refrigerato,  mollis  erat.  E resegmine  compres- 
sorio  sub  microscopio  leniter  compresso  elainum,  parietibus  cellulae  disjectis,  relicto  in  cel- 
lula margarino,  effundebatur. 

V.  Sub  conditionibus  antea  in  experimento  primo,  quae  in  omnibus  locum  habent, 
enumeratis,  caro  suilla  in  succo  brunniano  fovebatur.  Post  XXIV  horas  excepta  macera- 
tione et  putredine  fibra  muscularis  non  immutata  erat. 

VI.  Amylum  triticeum  purum,  crudum  infundebatur  succo  brunniano.  Post  tres  horas 
gluten  amylaceum  recens  redoluit.  Sub  microscopio  strata  granulorum  amyli  concentrica 
optime  in  conspectum  venerunt.  Grana,  quorum  margines  arrosae  fuerunt  et  rimosae,  tur- 
serunt, et  superficies  rimas  egit.  Liquido  percolato,  additaque  tinctura  jodi,  pulvis  e ci- 
trino- flavus  praecipitatur.  Jodum,  relicto  sedimento  pulveraceo  et  floccoso  ex  albo -griseo, 
in  calore  fugit.  Iterum  iterumque,  jodo  addito  et  evaporato,  colorem  commemoratum  exhibet. 
Nullo  vero  modo  in  liquido  colorem  ex  amethystino -rubrum,  quem  dextrinum  cum  tinctura 
jodi  praebet,  videbam.  Aut  omne  dextrinum  in  statu  nascenti  in  saccharum  uvarum  com- 
mutari, aut  jodum  tam  exiguam  dextrini  copiam  non  indicare,  putaverim.  Post  XXIV  horas 
liquidum  gluten,  quod  acuit,  amylaceum  et  acidum  butyricum  oluit.  Cumjodo  eadem  in 
conspectum  venerunt,  quae  jam  supra  vidimus.  Grana  amyli  numerosiora  majorem  habue- 
runt mutationem.  Nunc  periculum  TROMMERI  in  liquido  percolato  feci.  Addidi  nonnullas 
guttas  solutionis  cupri  sulfurici  et  dein  liquoris  kali  caustici.  Liquorem  coeruleum,  perspi- 
cuum sensim  sensimque  ad  78  0 C.  calefeci,  quo  cuprum  oxydatum  in  cuprum  oxydulatum 
conversum  est.  Nulli  igitur  dubium  erit,  quin  saccharum  uvarum  adsit.  Experimento  sae- 

4* 

pius  iterato,  jam  post  duas  horas  saccharutn  uvarum  inveni.  Solutio  ferri  muriatici  oxydati 
acidum  aceticum  non  indicavit.  Fortasse  acidum  laeticum  liquido  inest.  Acidum  butyricum 
mutatione  sacchari  producitur. 

VII.  Liquor  ex  muco  duodenali  et  amylo  triticeo  crudo  compositus  idem  procreavit. 

VIII.  Albumini  puro  ovi  recentis  aqua  diluto  amylum  infudi.  Post  XVIII  horas,  albu- 
mine alcohole  praecipitato,  et  percolatione  sejuncto,  liquidi  evaporati  in  residuo,  aqua  re- 
soluto, secundum  methodum  TROMMERI  saccharum  uvarum  inveni,  nullum  vero  dextrinum. 

Jam  VALENTIN  1 experimentum  cum  pancreate  instituit,  quod  aliquam  in  amylum 
vim  habei'e  putavit.  Digerebat  enim  ille  massam  ex  aqua,  solani  tuberosi  et  pancreatis  cubis, 
bile,  et  particulis  membranae  mucosae  duodenalis,  per  XVIII  horas.  Putride  oluit  liquor. 
Tinctura  jodi  addita,  guttae  coeruleae  apparuere,  qua  ex  re  VALENTIN,  succum  pancrea- 
ticum amylum  solubile  reddere  posse,  concludit,  cum  bilis  hanc  vim  non  habeat.  Fieri  potest, 
ut  succus  in  particulis  duodeni  brunnianus  hoc  in  experimento  pancreatis  vim  adjuverit,  qua 
de  causa  pancreas  id  solum  effecisse,  colligere  ex  hoc  non  potuerim,  nisi  ab  aliis  confir- 
mata esset  hujus  glandulae  vis  et  natura.  Equidem,  cum  experimentis  hisce  vacavissem, 
in  tractatu  VALENTINI  „Bericht  uber  die  Leistungen  in  der  Physiologie  in  Canstatts  Jahres- 
bericht.  1846“  nonnulla  de  pancreate  experimenta,  a BOUCHARDAT  et  SANDRAS  2 instituta, 
inveni,  quae  observationes  meas  in  brunnianis  majore  ex  parte  confirmavere,  quamquam  so- 
lutionem alcalicam  esse,  quam  equidem  non  adhibui,  oportere  contenderent.  Secundum  illos 
succus  pancreaticus  hominis  et  avium  gluten  amylaceum  in  diastasin,  quam  dicunt,  et 
saccharum  commutat.  LASSAIGNE  3 succo  pancreatico  gluten  amylaceum  in  calore  38  0 C. 
et  amylum  crudum  in  calore  75°  C.  transmutari  posse  dicit,  quod  MIALHE 4 de  saliva  de- 


1 VALENTIN,  1.  c.  Bd.  1.  § 253. 

2 De  la  digestion  des  matieres  leculentes  et  sucre'es , et  du  role,  que  ces  substances  jouent  dans  la  nutrition. 
Comptes  rendus  de  1’Academie  des  Sciences.  Tome  XX.  p.  143  — 158. 

Des  fonctions  du  pancre'as  et  de  son  influence  dans  Ia  digestion  des  fe'culents.  Ibid.  Tome  XX. 
p.  1085  — 1091. 

3 Recherches  pour  determiner  le  mode  d’action,  qu’exerce  la  Salive  pure  sur  1’amidon  a la  temperature  des 
animaux  mammiferes  et  a celle  de  -+-  75  degres  centigrades.  Comptes  rendus  de  l’Acade'mie  des  Sciences. 
Tome  XX.  p.  1347.  u.  p.  1610. 

Recherches  sur  1’action,  qu‘ exerce  le  tissu  pancreatique  du  cheval  sur  Tamidon  cru  ou  en  grains  et 
1'amidon  cuit  dans  l’eau  ou  a 1’etat  d’empois.  Ibid.  Tome  XX.  p.  1350.  1351. 

4 De  la  digestion  et  de  1’assimilation  des  matieres  sucre'es  et  amyloides,  Ibid.  Tome  XX.  p.  954  — 959. 

Sur  le  role  physiologique  des  matieres  sucre'es  et  amyloides.  Ibidem.  Tome  XX. 

monstravit.  MIALHE  et  VALENTIN  1 ex  saliva,  BOUCHARDAT  et  SANDRAS  e succo 
pancreatico,  diastasin,  quam  animalem  vocant,  illi  e plantis  magna  ex  parte  similem,  al- 
cohole  addito,  praeparaverunt.  Haec  diastasis  secundum  BERNARD  et  BARRESWIL2  aeque 
in  saliva,  succo  ventriculi,  ac  in  succo  pancreatico  invenitur.  In  solutione  acida  corpora  sic 
dicta  proteina,  in  alcalica  vero  corpora  amylacea  solvi  dicunt.  Grana  amyli  apud  glires  herbivo- 
ros  succo  ventriculi  non  soluta,  quae  jam  in  propinquo  pylori  fissa,  arrosa  aut  plane  distructa 
invenerint,  in  dextrinum  et  gummi  converti,  apud  BOUCHARDAT  et  SANDRAS  dictum 
est.  Ego  ipse  diastasin  istam  animalem,  quae  nil  est  nisi  nomen  effectus  multorum  cor- 
porum e succo  brunniano  praeparavi.  Alcohole  addito , magna  copia  albuminis  floccorum 
praecipitatur.  Sedimentum  percolatione  sejunctum,  aqua  ablutum,  et  leniter  exsiccatum, 
massa  fuit  ex  albo  grisea,  fragilis.  Admiscebatur  amylo  crudo  aqua  infuso.  Post  XVIII  horas 
liquor  largiter  acidum  expediebat  carbonicum  et  hydrogenium,  redoluitque  acidum  butyri- 
cum,  et  gluten,  quod  coacuit,  amylaceum.  Iterum  non  dextrinum,  sed  saccharum  uva- 
rum inveni  3. 

Hisce  diu  multumque  mecum  reputatis,  brunnianarum  vim  bene  intellexi.  Sunt  fontes, 
e quibus  manat  maxima  ex  parte  albumen , quod  et  saliva  et  succus  pancreaticus  largiter 
suppeditant.  Illi  jam  EBERLE  magnam  atti'ibuit  efficientiam,  quam  experimento  VIII  de- 
monstravi. Propriam  et  singularem  fingamus  diastasin,  necesse  non  est,  jam  albumen  vi, 
quam  dicimus  katalyticam,  eosdem  nobis  praestat  effectus.  Convertit  enim,  ut  in  experi- 
mento VI  et  VII  videmus,  amylum  in  saccharum  uvarum,  quod  BOUCHARDAT  et  SAN- 
DRAS et  THOMSON4  in  sanguine,  chylo,  bile  et  urina  animalium  amylo  nutritorum  in- 
venerunt. Facile  saccharum  uvarum  alcaliis  in  acidum  formicinum  transmutatur.  Sed  etiam 
hoc  saccharum  in  acidum  laeticum  et  butyricum  in  experimento  VI,  VII,  et  in  illo  cum  dia- 


1 VALENTIN,  Bericht , pag.  173. 

2 Recherches  experimentales  sur  les  phenomenes  chimiques  de  la  digestion.  Troisieme  me'moire.  Compt. 
rend.  d.  l’Acad.  d.  Sciences.  Tome  XXI.  p.  88.  89. 

3 Liquor  e retorta  destillatus,  qui  acidum  valerianicum  et  butyricum  redoluit,  natro  carbonico  saturatus  est. 
Aquae  copia  ex  saturatione  evaporando  fugata,  addito  acido  sulfurico  iterum  destillatus  est.  Liquori  de- 
stillato calcaria  muriatica  addebatur,  quae  aquam  relicto  oleo  insuper  natante  imbibit.  Oleum  constabat  ex 
acido  butyrico  et  valerianico. 

4 On  tlie  digestion  of  vegetable  Albumen,  Fat  and  Starch.  London  medical  Gazette.  Oct.  p.  972  — 975. 
1070  — 1073.  THE  LANCET,  Mai  p.  550  — 553. 

stasi  e brunnianis  converti  posse  videmus.  Hydrogenium  expeditur,  si  acidum  fit  buty- 
ricum. 

Mirandum  in  modum  herbivora,  quorum  alimenta  magnam  amyli  crudi  copiam  con- 
tinent, maxima  (Vid,  cap.  de  anat.  comp.)  brunnianarum  evolutione  et  multitudine  gaudent. 
Apud  carnivora,  quibus  albumen  in  alimentis  ipsis  est,  minore  in  copia  exsistunt,  cum  succus 
brunnianus  (Exp.  I.  II.  III.)  corpora  proteina  non  solvat.  Ventriculus  corporum  proteino- 
rum, tubus  intestinalis  amylaceorum  solutioni  praecipue  inservit.  Quam  ob  rem  intestina  in 
herbivoris  longiora  (J.  LIEBIG),  et  pancreas  et  brunnianae  majores.  Pancreas  felis,  quam 
plantis  alimus,  teste  DAUBENTON,  crescit,  fortasse  etiam  brunnianae  magis  evolvuntur. 

EXPLICATIO  TABULAE. 


Quaque  in  figura  litera  a.  stratum  mucosum  glandularum  LIEBERKUEHNIANARUM.  b. 
stratum  submucosum,  c.  stratum  celluloso  - vasculosum,  d.  stratum  musculare  circulare,  e. 
stratum  musculare  longitudinale  significat.  Paries  intestinalis  in  figuris  I.  II.  IV.  X.  XI. 
perpendiculariter  ita  in  laminam  dissectus  est,  ut  cultellus  longitudinem  intestini  secutus  sub 
angulo  recto  stratum  musculare  circulare  secet. 

I.  Sectio  perpendicularis  parietis  intestini  duodeni  cercopitheci  cynomolgi  adulti.  Qua- 
tuor  in  conspectum  veniunt  glandulae  brunnianae.  Ductus  excretorii  arcte  glandulis 
LIEBERKUEHNIANIS  ampullaceis  cinguntur.  Stratum  musculare  circulare  (d),  ut 
in  aliis,  fascieulis  muscularibus  tela  cellulosa  inter  se  conjunctis,  formatur.  Fibrillae 
primitivae  luculenter  conspiciuntur. 

f.  ductus  excretorius. 

II.  Sectio  perpendicularis  partis  descendentis  duodeni  canis  domestici. 

f.  ductus  excretorius. 

III.  Superficies  interna  strati  mucosi  e parte  duodeni  pylorica  foeminae  XXXII  annorum, 
secundum  praeparatum  musei  Berolinensis. 

a.  Ostia  ductuum  excretoriorum  infundibiliformia,  oblique  mucosam  perforantia, 
plicis  villosis  sejuncta. 

b.  Vasa  capillaria  infundibula  circulatim  cingentia,  cera  repleta. 

IV.  Pars  duodeni  pylorica  vituli  perpendiculariter  dissecti.  Glandulae  arcte  constipatae, 
arteriis  pertextae,  sese  comprimentes,  angulatam  praebent  formam. 

a.  f.  ductus  excretorius  epithelio  interne  exstructus. 

g.  g.  g.  arteriae  dissectae. 

h.  glandula  ipsa. 

V.  Ductus  excretorius  dichotomicus  vituli.  Epithelium  lamellosum  (a)  et  grana  contenti 
transi  ucent. 

VI. 

VII. 

VIII. 
IX. 

X. 


XI. 


XII. 


XIII. 


Epithelium  mucronatum  cum  nucleis  e ductibus  excretoriis  brunnianarum  felis  do- 
mesticae. 

Granula  nucleata  contenti  brunnianarum  hominis. 

Epithelium  lamellosum  e ductibus  excretoriis  vituli,  nucleis  et  nucleolis  praeditum. 
Epithelium  cylindraceum  nucleatum  equi  caballi.  Bacilla  pluria  conjuncta  et  soli- 
taria conspiciuntur. 

Sectio  perpendicularis  duodeni  phocae  annellatae.  (NILS). 

f.  arteriae  dissectae. 

g.  ductus  excretorius  dissectus. 

h.  acini  ex  ramificatione  propullulantes. 

i.  ductus  excretorii. 

k.  Ostium  rami  persecti. 

Sectio  perpendicularis  partis  duodeni  descendentis  foeminae  XXX  annorum.  Glan- 
dula prima  in  ramificatione  media  dissecta  structuram  compositam  bene  exhibet. 
Glandula  secunda  cultro  intactam,  integram  exhibet  superficiem.  Glandula  tertia 
in  propinquo  primae  ductus  excretorii  ramificationis  incidebatur. 

f.  locus,  e quo  plures  rami  procurrunt,  quibus  particulae  elementariae  adhae- 
rescunt. 

g.  Ductus  excretorius  contento  coctione  coagulato  dilatatus. 

Acervulus  (a)  partium  elementariarum  glandulae  recentis  brunnianae  e sue.  Gra- 
nula contenti  per  involucrum  translucent. 

b.  Acinus  solitarius.  Compressorii  pressu  succus  brunnianus  (c)  effunditur. 
Sectio  transversa  partis  descendentis  duodeni  juvenis  XX  annos  nati. 

a.  ductus  excretorius  transverse  dissectus. 

b.  ramificatio  glandulae  brunnianae  transverse  incisae. 

VITA. 


IVatus  sum  ALBERTUS  THEODORUS  MIDDELDORPF,  fidei  evangelicae  adscriptus,  anno  hujus 
saeculi  XXIV,  die  III.  mensis  Julii  Vratislaviae,  patre  carissimo  HENRICO,  in  hac  alma  Viadrina 
theologiae  P.  P.  O.,  et  matre  dilectissima  AEMILIA  e gente  SCHILLERIANA.  Gymnasium  adii  in 
hac  urbe  Fridericianum,  literisque  ibi  traditis  operam  dedi.  Anno  h.  s.  XLII,  cum  testimonio 
maturitatis  dimissus,  almae  hujus  literarum  universitatis  Viadrinae  civibus  academicis  tempore  autum- 
nali ab  111.  ELVENICH,  t.  t.  Rectore  Magnifico  adscriptus,  apud  111.  BARKOW,  t.  t.  medicorum 
Decano  Spect.  nomen  sum  professus.  Per  sex  semestria  scholas  virorum  illustrissimorum,  praecepto- 
rum frequentavi  dilectissimorum.  Mense  Octobri  a.  h.  s.  XLV  universitatem  Berolinensem  adii  et 
ab  111.  HECKER,  t.  t.  fasces  tenente,  inter  cives  academicos  receptus,  apud  111.  WAGNER,  ordinis 
medicorum  t.  t.  Decano  Spect.,  nomen  dedi.  Per  duo  semestria  scholis  virorum  gravissimorum  in- 
terfui. Iterum  nunc  tempore  anni  h.  s.  XLVI  autumnali  Vratislaviam  examen  rigorosum  absoluturus 
petii,  iterumque  ab  111.  HUSCHKE,  t.  t.  Rect.  Magn.  civium  numero  adscriptus  sum. 

Per  quadriennium  hisce  interfui  praelectionibus 

Exp.  ANGELSTEIN,  operationes  ophthalmiatricas  in  phantomate  me  docuit. 

111.  BARKOW,  de  osteologia  et  syndesmologia.  Repetitorio  anatomico. 

111.  BENEDICT,  de  chirurgia  generali  et  speciali,  ophthalmiatrice , fasciis  rite  applicandis  et  in- 
strumentis chirurgicis. 

111.  BETSCHLEll,  de  gynaecologia,  arte  obstetricia  et  explorationibus  obstetidciis. 

Cei.  BOEHM,  operationes  chirurgicas  et  ophthalmiatricas  in  cadaveribus  rite  instituendas  me  docuit. 
Cei.  a BOGUSLAWSKI,  de  astronomia  practica. 

111.  BRANISS,  de  logice. 

Clar.  BURCHARD,  de  morbis  infantum  et  de  operationibus  obstetriciis  in  phantomate. 

111.  CASPER,  de  medicina  forensi. 

Cei.  DUFLOS,  de  chemia  pharmaceutica,  de  analysi  chemica,  de  chemia  organica,  de  analysi  me- 
dicamentorum. Repetitorio  de  chemia  pharmaceutica,  nec  non  analysi  chemicae  practicae. 
111.  FISCHER,  de  chemia  experimentali. 

111.  de  GLOCKER,  de  mineralogia. 

111.  GOEPPERT,  de  botanice  generali,  de  anatomia  et  physiologia  plantarum,  de  materia  medica, 
de  arte  formulas  medicas  concinnandi.  Excursionibus  botanicis  et  examinatorio  de  ma- 
teria medica. 

111.  GRAVENHORST,  de  zoologia. 

111.  HECKER,  de  historia  rei  medicae. 

111.  KLOSE,  de  encyclopaedia  medicinae,  de  therapia  generali. 

111.  MUELLER,  de  anatome  pathologica. 

111.  NEES  ab  ESENBECK,  de  botanice  speciali. 

111.  beat.  OTTO,  de  anatome  corporis  humana  universa,  de  sectionibus  forensibus,  de  anatome 
comparata. 

111.  POIIL,  de  electromagnetismo,  de  physice  experimentali. 

111.  PURKINJE,  de  physiologia,  histologia,  pathologia  generali,  de  physiologia  sensuum. 

111.  REMER  sen. , de  therapia  morborum  acutorum. 

Cei.  REMER  jun. , de  morbis  syphiliticis. 

111.  THILO,  de  psychologia. 

111.  WAGNER,  de  politia  medica. 

111.  beat.  WENDT,  de  morbis  chronicis. 

In  theatro  anatomico  111.  beat.  OTTO,  111.  B ARKOW,  in  clinicis  et  policlinicis  chirurgicis, 
medicis,  obstetriciis,  ophthalmiatricis  ILLUSTRISSIMI  BENEDICT,  BETSCHLER,  BUSCH,  DIEF-- 
FENBACH,  REMER  sen.,  SCIIOENLE1N,  WOLFF  duces  mihi  fuerunt  gravissimi,  benevolen- 
tissimi. 

Praeterea  Exp.  D.  D.  ANGELSTEIN,  C.  BENEDICT,  CREDE,  GROSSER,  KOEHLE&, 
LANGHEINRICH,  NEGA,  NEUMANN,  PELKMANN , REYMANN,  SCIIOLZ  et  STEINRUECK 
in  exercitationibus  clinicis  et  policlinicis  practicis  me  adjuverunt. 

Omnibus,  quos  modo  nominavi,  viris  Illustrissimis,  Celeberrimis,  Experientissimis,  praece- 
ptoribus maxime  benevolis,  quum,  tentaminibus  tam  philosophico,  quam  medico  et  examine  rigoroso 
coram  gratioso  medicorum  ordine  absolutis,  in  eo  sim,  ut  summos  in  medicina  et  chirurgia  hono- 
res adipiscar,  pro  summis  eorum  de  me  meritis  nunc  palam  gratias  ago  profundo  ex  animo  quam 
maximas;  neque  unquam  ad  cineres  usque  e discipuli  pia  mente  evanescet  beneficiorum  memoria. 

T H E I E 


1.  Ventriculus  corporum,  q.  v.  proteinorum,  tubus  intestinalis  amylaceorum  dige- 
stioni praecipue  inservit. 

2.  Synchondrotomia  et  pelviotomia  omnino  non  probandae  sunt. 

3.  Praecipue  periosteo  callus  producitur. 

4.  Hepar  et  placenta  in  foetu  officio  pulmonum  funguntur. 

5.  Myotomia  et  tenotomia  non  solum  accessionem  interponendo , sed  etiam  vi  dy- 
namica  sanant. 

6.  Ante  cephalotripsiam  perforatio  instituenda. 

7.  Non  est  substantia  peculiaris,  quae  vocatur  diastasis. 

8.  In  hydrocele  injectiones  sunt  repudiandae. 

9.  In  pseudarthrosi  hominum  torpidorum  terebratio  in  extremo  osse  fracto  optimum 
est  auxilium  ad  procreandum  callum. 

